c: text/html

text:
Door redactie
op donderdag 14 december 2017
Nos idioma Papiamentu ta un idioma riku ku un bunita pasado, E idioma a sobrebibí diferente kontratiempo den pasado i hopi atake di menospresio a wòrdu hasí riba nos lenga Papiamentu. Por ehèmpel tabata wòrdu bisá: Papiamentu is maar een “brabbeltaaltje”; Papiamentu is “koeterwaals”; Papiamentu is geen volwaardige taal; Papiamentu no ta sirbi pa duna enseñasa den dje. Pero durante tempu Papiamentu a proba ku e ta un bunita idioma,riku i variá. I nos grandinan a sa di mantené i transmití sabiduría i konosementu atravers di su ekspreshon- i dichonan masha grasioso. Aki ta sigi algun ehèmpel.
Sea kontentu i konforme ku loke bo tin i por hasi
Mòfi no mester kere ku e por kanta manera trupial
Hopi biaha problema finansiero ta kousa desunion den un kas
Ora probresa bin paden, amor ta bula bentana
Tata a bisa su yu: Mi ta dominá mi mes, pero ta yega un momentu ku mi pasenshi ta kaba
Bela ta sende te kaminda su mecha kaba
Ora bo ta den bon i ta disfrutá di loke ta bon, bo no ke pèrdè loke bo tin
Yangadó sintá riba felpa, no ke tende (nada) di bank’i palu
Ora un hòmber di edat kuminsá un relashon ku un mucha muhé mas yòn kune
Kunuku nobo ta pidi un bon chapi òf kunuku nobo ta pidi un chapi skèrpi
Bo no por exigi loke ta imposibel di ún hende
Bo no por saka seis lomitu for di ún baka
Shon Toni ta kana masha steif i règt riba su kurpa
Shon Toni parse hende ku a guli palu di basora
Ora ku papai no t’ey mas nos lo realisá su balor ku e tabatin pa nos
No warda te ora koriente bai pa bo sa balor di bela
Swinda tin tres yu ku tres diferente tata
Swinda ta manera djaka ku rabu kòrtiko
Ku palabra (fuerte) bo por hasi un hende masha doló
Palabra ta kòrta kaminda nabaha ta para bira stòmpi
Un (hende) hòmber no tin nodi di ta bunita
Hende hòmber meste ta djis un tiki menos mahós ku diabel
Mamay a bisa su yu Sandra: “Kuidou ku Orlando, e ta hòmber kasá”
Orlando ta papél kimá
Awor ku Donny ta (birando) bieu e ta bló ta hasi kos di mucha
Donny a haña sarampi na grandi (òf na behes)
Si bo ta muchu kuidadoso i tímido bo no ta logra nada
Pushi ku handschoen no por kohe ratón
Según palu kuébu den bida, bo ta haña eksperensia
Si kolebra a mordebu, bo mira lagadishi bo ta spanta
Si kandela a kimabu, bo ta haña miedu di shinishi
Gachi ta masha masha floho mes
Gachi ta floho manera kaka di mardugá
Pastor a bisa den su predikashi pa keda positivo ya ku no ta kos malu so tin den bida
Den mondi di infrou no ta laga di tin maske ta ún palu di shimaruku
Ora un hende ta burachi no ta e momentu adekuá pa diskuti serio kune
Den botekín ta beter ta papia

robotstxt: allowed

filter: keep


text:
Komishon Supervishon di Protekshon di Dato Personal BES (Commissie toezicht bescherming persoonsgegevens BES), ku nos lo sigui yama simplemente ‘Komishon’, den su ròl komo instansia independiente di supervishon, tin e tarea di vigilá ku prosesamentu di dato personal ta tuma lugá di akuerdo ku Lei di protekshon di dato personal BES (Wet bescherming persoonsgegevens BES, òf Wbp BES). E lei akí ta regla tur loke tin mag i no tin mag di sosodé ku dato personal di hende i ki derecho un hende tin pa loke ta trata privasidat ora un organisashon prosesá su datonan.
Komishon, lantá na aprel di 2014, tin na su enkargo tambe supervishon di prosesamentu di dato polisial i e atministrashonnan básiko di dato personal BES na Hulanda Karibense.
Na Hulanda Karibense, ta awor a kaba di dal e promé pasonan riba tereno di protekshon di dato personal. P’esei, Komishon a disidí ku den e tres promé añanan, e lo konsentrá prinsipalmente riba dunamentu di informashon i konsientisashon di poblashon riba e tema di protekshon di dato personal. Despues di esei, Komishon lo pasa pa e fase di supervishon.
Loke Komishon ke logra ta pa tantu pueblo en general komo e organisashonnan ku tin riba e islanan bira konsiente di nan responsabilidat di atendé ku dato personal na un manera responsabel.


text:
Kralendijk - Pa mas ku shete aña kaba Boneiru ta un munisipio spesial den pais Hulanda i tòg e konosementu tokante nos isla ta laga di deseá serka hopi habitante di e parti oropeo di reino.
Dia Internashonal di Orea i Oido
Kralendijk - Djasabra 3 di mart ta e dia pa pone èkstra atenshon na bo oreanan. E Organisashon Mundial di Salú (World Health Organisation – WHO) a proklamá e dia ei komo Dia Internashonal di Orea i Oido.
Supervishon Riba Kuminda Ta Mas Ku Solamente Kontròl.
Kralendijk – For di medionan di komunikashon (sosial) Direktorado di Supervishon i Mantenshon di Lei a risibí diferente reakshon for di kua ta resultá ku tin algun inklaridat tokante kontròl riba produktonan alimentisio i produktonan pa konsumidó.
28 Empleado Publiko A Huramenta
Kralendijk – Djamars den oranan di mainta bintiocho empleado públiko a huramentá serka gezaghebber Edison Rijna di akuerdo ku prosedura i lei di sekresia di trabou.
Tarifa Nobo Pa Registrashon I Pèrmit Di Boto
Kralendijk – Na aña 2018 Entidat Públiko Boneiru ta introdusí un Sertifikado Nashonal di Seguridat pa tur boto te ku 24 meter ku ta aktivo riba tereno komersial na Boneiru.
Echo Ta Kuminsá Ku Reforestashon
Kralendijk - Riba enkargo di Entidat Públiko Boneiru fundashon Echo a kuminsá ku reforestashon.
AVA a nombra dos direktor pa BIA
Kralendijk – Djarason, bintiun di febrüari 2018 durante reunion di akshonista (AVA) a tuma e desishon pa nòmbra dos direktor interino pa BIA pa garantisá kontinuidat di e operashonnan di e organisashon.
Staatssecretaris Blokhuis wil werken aan integraal preventiebeleid
Kralendijk – Onlangs legde de Staatssecretaris van Volksgezondheid, Welzijn en Sport drs P. Blokhuis en zijn delegatie een bezoek af op Bonaire.
Boneiru su turtuganan por yuda bo kompania miéntras ku abo ta yuda nan!
Kralendijk – E temporada di brui 2017 a yega na un fin hopi eksitoso. Grásias parsialmente na e generosidat di kompanianan i individualnan ku a adoptá un nèshi di turtuga di laman, un total final di 11.930 yu di turtuga a alkansá laman sano i salvo!
Sekretario di estado Blokhuis ke traha riba maneho integral di prevenshon
Kralendijk – Resientemente tabata di bishita na Boneiru Sekretario di Estado di Salubridat Públiko, Bienestar i Deporte drs. P. Blokhuis i su delegashon.
Diputado CIcilia i Gezaghebber Rijna a hasi apertura di karnaval 2018
Kralendijk – Diputado Edsel Cicilia i Gezaghebber Edison Rijna a hasi apertura di Karnaval 2018. Diputado i Gezaghebbber tabata kompañá pa Klave komishon di Karnaval i ku tur e embahadornan di Karnaval.


text:
woensdag 7 maart 2018 - Dia 22 di maart ta start cu e campaña pa yena e formulario di declaracion di inkomstenbelasting 2016
ORANJESTAD – Departamento di Impuesto ta informa su clientenan cu dia 22 di maart proximo lo start cu e campaña pa yena e formulario di declaracion di inkomstenbelasting 2016. E clientenan cu tin dificultad pa yena e formulario por acudi libremente na Biblioteca Nacional na Oranjestad y no tin mester di haci un cita. E campaña aki tin un duracion di un siman y pesey ta recomendabel pa probecha di oportunidad aki.
Kendenan por participa?
1. Tur persona soltero cu tin un entrada bruto di no mas cu Afl. 75.000.
2. Tur persona casa cu – hunto - tin un entrada bruto di no mas cu Afl. 150.000.
Ta importante pa menciona cu no por brinda ayudo na esnan cu tin un empresa propio of cu ta traha riba nan mes.
Na unda lo duna ayudo?
Trece documento
Departamento di Impuesto ta pidi su clientenan pa trece e formulario di declaracion di aña 2016 hunto cu tur comprobante necesario relaciona cu entrada y gasto, tanto na Aruba como den exterior. Alabes ta importante pa duna e datonan personal di e pareha casa y e yiunan.
Despues cu caba di yena e declaracion e cliente por entrega esaki mesora. E lo ricibi un comprobante di entrega.
E clientenan cu nan mes a yena e declaracion por pasa entrega esaki na Biblioteca Nacional na Oranjestad durante e dianan di campaña. E ultimo dia pa entrega e declaracion di inkomstenbelasting 2016 ta 3 di april 2018. Despues di e fecha aki no lo duna mas prolongacion di termino.
Por sigui e pagina di Facebook di Departamento di Impuesto pa keda bon informa na tur momento. https://www.facebook.com/impuestoaruba/
Gerencia di Departamento di Impuesto
7 di maart 2018


text:
WILLEMSTAD – Liga MCB Promé Divishon a sigui wikènt tras di lomba ku algun partido sumamente interesante di e segundo buèlta.
Kosnan ta birando kayente paso esaki lo ta e último buèlta promé ku e buèlta di 6 kuminsá i tur ekipo ke ta aden! E preis pa Liga MCB Promé Divishon ta fl.6 pa adulto miéntras mucha di 6 te ku 12 aña i 60+ ta paga solamente fl.2.50.
Liga MCB Segundo Divishon tambe ta kontinuá ku e promé partidonan di e promé buèlta. Tur e partidonan aki lo tuma lugá na tereno di FFK òf Stadion Antoine Maduro i e entrada ta kosta fl.3,- pa tur hende.
Liga MCB Terser Divishon ta kla pa kuminsá djadumingu 25 di febrüari próksimo i lo konta ku partisipashon di 5 ekipo. E ekiponan aki ta lo siguiente:
- Haitian Union Club
- Caribbean International University
- Real Buena Vista
- Inter Willemstad
- Atletico Saliña
E partidonan di Liga MCB Terser Divishon lo tuma lugá riba djadumingu atardi na tereno di FFK i ta planiá pa terminá den komienso di yüni. Mas den transkurso di siman nos lo manda mas detaye di e partidonan aki.
Un yamada ta bai na hinter e pueblo di Kòrsou pa asistí na e tremendo partidonan di Liga MCB. Bin pasa un ratu ameno den kompania di bo famia i disfrutá di bo deporte preferí e deporte rei, futbòl!
MCB i FFK ta wardabo!
Skema pa e próksimo partidonan di Liga MCB Segundo Divishon:
Tabla di goliadó ku 3 òf mas gol anotá:


text:
Jaburibari – Diaranson atardi den careda di 5’or, patruya di Noord a bay Jaburibari.
Ariba e caminda di tera dilanti di e supermercado, den mondi poco mas pabou a bin haya un safe y tambe cash register.
Patruya na e sitio a pidi pa BFTO (departamento tecnico di polis), pa saca algun potret y tambe controla pa vingerprint.
Ladronnan lo a pasa y benta esaki den mondi, mas cu claro despues cu nan a bay cu loke tawata di balor.
Tur cos tawata procedente di probablemente un ladronicia durante oranan di marduga.


text: Awe djamars mainta algu despues di 10’or outoridatnan mester a bai Weg naar Bullenbaai ku awendia yama Kaminda Pader Romer pa atendé ku un aksidente entre un Pikùp i un Ven. Kisas velosidat haltu i kaminda ku ta slep a hunga un ròl ku e 2 vehíkulonan aki a dal den otro ku konsekuensia ku e pikùp a bòltu. E persona den e Ven su pia a keda mal pegá i esaki ta e motibu pa kiko a manda tim di reskate di bomberonan yega e sitio pa asina kòrta e vehíkulo pa asina personal di ambulans tuma over i hib’e poli. Basta daño a keda atras i Forensys ta esnan ku a sigui atendé ke aksidente aki.


text:
Diasabra ultimo porfin e portanan di e pista di Palo Marga a keda habri pa asina e schedule 2017 pa loque ta trata Street Legal por a cuminsa. Expectativanan di den siman caba tabata asina halto cu e comishon di The Revival of Palo Marga 2 a dicidi di habri un anochi di registracion cual a tuma lugar na The House of Cake na Savaneta. Asina mes cu e anochi aki tabata hopi bon bishita Diasabra atardi pa anochi a presenta un cantidad record di coredornan na pista di Palo Marga mes pa asina registra pa nan por a participa na e evento. Na cierto momento e fila pa drenta Palo Marga tabata extende su mes te na e rotonde di Weg Fontein y Weg Seroe Blanco cu ni e vehiculonan si emergencia cu mester tabata na Palo Marga pa e evento por a start sali no por a jega y mester a bai busca un medida alternativa pa nan por a jega. Manera tur orgasacion den su prome evento sigur sigur tin caminda pa mehoracion, pero e grupo di The Revival of Palo Marga 2 ta hopi enthousiasma y motiva pa make things happen. Tur esaki sigur no tabata posibel sin e cooperacion di nos comerciantenan manera Brouwerij Balashi, Fast Equipment, Eumar lock and Key Services, Quebero Sand Blasting, AIS Catarpiller, Pest Buster Solution, Caribbean Trucking Company agencia di Kendall Motoroil,
Check Also
Streetlegal Finals Results & Coverage
RESULTS STREET LEGAL FINALS 2017 10/12/2017 JR-DRAGSTER: 1. Christine Fingal “Girl Power 2” Mad Max …


text:
Oranjestad - Un momento historico unda pa prome biaha den historia di nos pais nos ta bay pone e tema di innovacion halto riba agenda di gobierno. Innovacion ta un terminologia cu ta wordo hopi uza pero ainda no ta conoci cerca tur hende con amplio e area di alcanse di innovacion ta.
Prome Minister sra. Evelyn Wever-Croes den conferencia di prensa di Gobierno a duna di conoce e plannan di Gobierno pa cu innovacion. Nos ta bibando den un era technologico unda a conoce hopi cambio y lo sigui conoce hopi cambio.
Pa Gobierno di Aruba ta un meta pa trece innovacion na un nivel halto. Pa prome biaha den historia di Aruba cu lo conoce un Chief Innovation Officer, den persona di Varelie Croes, un profesional reconoci international, un entrepreneur, y un defensor pa innovacion.
Varelie ta un yui di tera cu experiencia amplio den innovacion y tambe un trayectoria extenso den finansas y ley, un base amplio y diversifica.
Varelie hunto cu su ekipo lo eherce e rol aki pa yuda Aruba ta doño di su propio destino, pa nos ta cla pa futuro. Nos lo crea un “experimental lab” cu lo ta traha na un manera hopi pragmatico y agil hunto cu Gobierno y e varios ministerionan pa cu asina por trece solucionnan efectivo y rapido.
Como pais nos kier ta cla pa e futuro nobo aki, un futuro moderno, cu tin oportunidad pa nos hobennan, y pa nos hendenan keda central, pa asina nos asegura cu esnan mas vulnerabel den nos pais no wordo lubida, pero al contrario, poniendo e ser humano central den un plan di innovacion lo beneficia nos pais di un manera asina positivo cu nunca antes nos a conoce. Esaki ta posibel cu un plan integral di innovacion pa pais Aruba y e ekipo pa ehecuta esaki.
Prome Minister ta yama sra Valerlie Croes y e ekipo di Innovacion bon bini y ta desea nan tur exito den e reto nobo aki cu ta marca historia pa nos pais.


text:
Willemstad – Fundashon Sentro pa Inovashon i Guia Edukashonal (SIGE), den koperashon ku Plataforma Bandabou, a partisipá na luna di aprel ku lo inisiá Siklo di Informashon Aminta Sprockel “Stimulashon Trempan den Bario” den mei i yüni speshalmente pa e area di Bandabou.
Lamentablemente, pa motibunan fuera di alkanse, SIGE ta partisipá ku lo tin solamente un tanda di informashon na lugá di dos tanda. Originalmente lo a tene un tanda na luna di mei, na Soto i un tanda na luna di yüni, na Tera Kòrá. Awor SIGE lo tene un tanda só na luna di yüni, na Sentro di Bario Soto. Interesadonan por registrá te ku 31 di mei 2018 pa por partisipá na Siklo di Informashon Aminta Sprockel “Stimulashon Trempan den Bario”.
E enfoke di e siklo di informashon ta speshalmente riba desaroyo i edukashon di mucha di 0 pa 4 aña i ta dirigí speshalmente riba mayor i edukadónan ku ta forma parti di nos komunidat. Algun ehèmpel di e tópikonan ku lo trata durante e siklo ta Importansia di Stimulashon Trempan, Importansia di Idioma i Abla, Fasenan di Desaroyo di mucha di 0 pa 4 aña, i Desaroyo di Wega i Material Edukativo. Na final di e siklo tur partisipante lo risibí un sertifikado di rekonosimentu serka SIGE.
Fechanan di e siklo: 2, 9, 16 i 30 di yüni 2018
Lugá: Sentro di Bario Soto, Soto z/n
Orario: 14:00 or pa 16:30 or
Por registrá pa e siklo aki te ku: djaweps 31 di mei 2018
Kontribushon: Fl. 5,-
Pa registrá i paga kontribushon por pasa libremente na SIGE, na Groot Davelaar 22-23, di djaluna pa djabièrnè, entre 8:00 or pa 12:00 or i 14:00 or pa 17:00 or. Por tuma kontakto ku SIGE na numbernan di telefòn 747-2700 i 738-6570.
Personanan ku ta biba na Bandabou por registrá tambe na Plataforma Bandabou na Kaya Beatrix Bea Muzo 51 Dokterstuin di djaluna pa djabièrnè entre 8:00 or i 16:00 or. Por tuma kontakto ku Plataforma Bandabou na 888-0416.


text:
Ling & Sons IGA Supercenter, e supermercado #1 na Aruba ta informa cu su carga nobo di fruta i berdura cu ta jega tur siman den container a jega.
E supermercado ta informa cu e scarcedad di producto no ta algo cu ta afecta e supermercado pa motibo cu e supermercado ta trece su mesun fruta I berdura di merca cu ta bin tur siman cu cargacion fresco i cu ta di un calidad mas halto manera Ling & Sons ta conoci pe. Ling & Sons a trece extra stock di tur e productonan popular cu normalmente clientenan na Aruba ta custumbra di cumpra e calidad Venezolano manera komkommer, patia, avocado, banana, pampuna, tomati.
Di e manera aki clientenan por ta sigur cu nan ta haya nan fruta i berdura cu nan ta custumbra cune i di un calidad superior na un prijs atractivo. Ademas di esaki Ling & Sons tine variedad mas grandi pa loke ta fruta I berdura na Aruba cu ta inclui tambe varios fruta I berdura organico. Ling & Sons ta ricibi su container fresco di fruta I berdura tur diamars of diaranson I a hasi ajuste nan necesario pa asina por tin mas stock di e productonan cu ta scars na Aruba na e momentonan aki. Di e manera aki clientenan por ta trankil cu na Ling & Sons nan ta haya nan fruta i berdura fresco fresco tur siman.


text:
Android
Android ta un sistema operativo basá riba e nucleo Linux. E sistema operativo akí ta diseña prinsipalmente pa telefon mobil ku un pantaya touchscreen, tablet i pa e asiná yamá "smartwatch", televishon i outo. Den komienso e sistema operativo akí a keda desaroyá pa Android Inc., un kompania ku Google a finansia ekonomikamente i mas despues, na 2005 a kumpra. Android a keda presentá na 2007 huntu ku e fundashon Open Handset Alliance (un consorsio di kompanianan di hardware, software i telekomunikashon) pa avansa e standart abrí di telefonannan mobil. E promé telefon ku a lansa ku e sistema operativo Android, tabata e HTC Dream i el a subi merkado di benta den òktober 2008. E kantidat di bentanan di telefon mobil ku ta uza e sistema operativo ta mas haltu ku esnan ku ta huza e sistema operativo iOS i Windows Phone. Desde 2015, Android ta e sistema operativo mobil ku tin e kantidat mas grandi di usuario.
E eksito di e sistema operativo akí a hasiele un objeto di litigo riba tereno di patent i a hasiele un partisipante prominente den e asiná yama "Guera di patent di telefonnan mobil inteligente" (na Ingles, Smartphone patent wars). Segun dokumentonan sekreto ku e lèk na 2013 i 2014, e sistema operativo ta unu di e demasnan ku a keda di target pa agensianan di inteligensia internashonal.
E vershon básiko di Android ta karga e nòmber Android Open Source Project (AOSP)


text:
Minister Dr. Alex Schwengle ta felicita seleccion U-20 pa su clasificacion den CONCACAF.Pa prome biaha den historia cu un seleccion di Aruba ta yega asina leu!Minister Dr. Alex Schwengle ta felicita seleccion U-20 Continue reading
Brazil Taekwondo Stichting a reunie diabierna pasa cu su miembronan
Diabierna anochi e team di Brazil Taekwondo Stichting a bula cura pa asina por a reuni na bienestar di e atletanan y a pone cabez hunto pa por bin cu hopi mas ideanan pa e atletanan na aña 2015. Continue reading


text:
HONOLULU, Hawaii- E volcan Kilaeua diahuebs a bolbe saca un columna diki di as despues di un erupcion “explosivo” na e top. E erupcion den e crater Halema’uma’u a wordo capta pa e camaranan di e Observatorio Vulcanologico di Hawaii. E haltura di e columna di as a supera e 9 mil meter.
E erupcion di Kilauea ta bin despues di e apertura di mas di un decena di buraconan pariba di e zona di e actividadnan volcanico. E lava basha den e buraconan, cu a habri den e zona residencial di Leilani Estates, a destrui al menos 26 vivienda y 10 structura.
E actividad volcanico riba Hawaii a intensifica na cuminsamento di mei, obligando e residentenan local pa bandona nan hogar.
Kilauea ta un volcan den escudo, caracterisa pa dimensionnan grandi, mas cu tur na su hanchura. E volcan aki ta activo desde 1983. E specialistanan no por predeci ki tempo e erupcionnan lo caba.
E volcanologo Erik Klemetti, di e Universidad Denison (Merca), ta sostene cu e erupcion di e lava por tuma luga den un proceso di varios luna, pero di mes manera e por caba di biaha.
Fuente: https://actualidad.rt.com


text:
Spotify Premio APK Drama na Android i PC 2018
Hola Chikitu, Bo ta aki notarial e’l informá ku bo tin bon manera correa pa haña Spotify Premio APK su telefon Móvil Android. Den kaso ku bo tin un impreshonante stima di muzik i di dia kaba ku e músika, bo, ademas, a mira e músika ora trabou, bai abou, e teksto ta implementa pa bo. Música a yuda di pafó di e milanou i ta hasi ku e kontenido.
No tin un kantidat di splicacion e permit bo tin mester di kuido di muzik na liña òf optené na nivel nashonal den máquina. Manera tur used sa, Spotify ta tuma bo ta konta e mihó splicacion di muzik na Android, tòg i’c no ta un lugá internationale. Siña e teksto di Spotify premio apk pa Android.
Spotify Premio apk ta un splicacion e proporshon aceso na muzik digitale i products, e lugá ku bo ta presta atenshon i optené desenas di miyon di muzik i di forma gratis. Esaki splicacion tin e potensia di kambia di mihó otro manera e standart di splicacion ta na di dos lugá na ningun.
Spotify Premio APK
Spotify Premio apk e por deskargá liber. Ta ademas, union den kualke máquina na e lugá ku bo por haña tur e di bo kantikanan parts i a mira ku nan kada biaha ku yud'. Bo ta aki splicacion, bo por krea su lista di produccion bo mei entrada den kualke momento, òf bo tambe por skohe lista di produccion di internet. Bo ta haña acceso inmediato di e artista i e álbumes ta miembro atenshon na.
No tin un kantidat di paquetes manera liber, huisio, premi limita i e version na e app. Hopi di used deseá bos den e kantikanan ta liña ku encarga, tin un splicacion pa nan, sinembargo opsekio’t tin hopi opcion òf tin diesdos anuncia, òf ku no ta ta liber.
Deskargá Spotify
Deskargá Spotify Apk Liber
Tin un splicacion di bos den muzik, sinembargo, un di nan ta kumpli ku despues di un par di menos. Den e kaso di e’e ta un fiel stima música, abou, bo tin ku under Spotify pa Android desde’c nominally kuater.Di 5 5 den e Google Playa Minoria na sint di persona.
Otro, esaki splicacion tin un interfaz kla i destina pa kos bon ku ta hasi bo ta konfiabel pa riba un het regula uza. E individuo ta haña for di Spotify, manera bo por pensa di huntu ku algun diskurso i krítiko.
Di Premio di Spotify ta un app di muzik i training di video di e splicacion ku algun opcion Additional, korespondiente na un podcast procedures, esei ta nifiká ku bo por krea un aseptabel pa e komunidat di muzik i a dun'é un grandi prueba.
Bo mester uza Spotify Premio, i bo por haña e mihó muzik di prueba, i bo mes tambe por haña e kantika di varios tipo di paquetes bo ta aki splicacion. Coleccion di korekto bisa ku e obranan ta bo deseo i nesesidatnan.
Implementa hasi lis di e boton optené na inicia e optené den solamente un di dos i despues siña e poní den marcha di e tecnica di e splicacion. Segers di bo opsekio’t culture un buraku òf kometé engañonan.
Patronchi Di Dat
Opina en Spotify premio apk pa Android
- No tin un kantidat di opcion di Spotify Premio. You’l ta kapas pa toka kualke melodia ku ta deseá produci den bo calcula. Ademas, si a tuma lugá na optené e Spotify Premio APK, ora ei bo mes tambe por haña un melodia liber liber. Bo ta aki version premio, bo por ta liber di op en op anunsio i tur tipo di som di anuncia. Otro pa opina ta ademas, a papia riba.
- Esaki splicacion ta kompletamente mensahe liber i bo ta gana t hasi un tipo di op en up òf malarz.
- Obtendrá di limita servisio di halto riba e kiko e tradishonal splicacion no ku anuncia.
- Bo ta aki splicacion, e’, sinku lanta for di e unidat di azur restricción. Esaki splicacion ta gratis pa optené i por transmití limita di muzik liber.
- Bo mes tambe por haña tur e kantika a bo calcula liber den un kalidat ekstraordinario i a mira ku nan kada biaha ku bo ta deseá.
- Bo tambe por sinkronisá su kantikanan su diferente budget òf calcula, pildora i inclui riba bo kòmpiuter portal. You’l ta kapas pa miembro atenshon na un kantidat di dios liber ku e pago ta aktivo.
Con por wòrdu Formá di Spotify APK di Android
- Habri e Continuacion di su telefon Móvil, Na continuacion di, i’c importante pa permití formá na fuentenan desconecta. Bai na Continuacion en Riba en ick Fuentenan Desconecta.
- Habri e archivo diskurso pa medio di un archivo di supervision òf simplemente habri e archivo di encarga di lista di variacion. Bai abou, hasi lis ta na Formá i spera algun segunda. I bo ta duna kantidat di su poní den marcha ta dental.
- Awor habri e splicacion ku bo ta implementa pone e awor i, abou, e check en in ademas di ku bo kuenta di Spotify. Den kaso ku bo no tin un kantidat, bai abou, lo bai na su lugá ib ofisial i registratie pa un kantidat
- Awor habri e splicacion i e check en in ademas di ku bo kuenta kada biaha ku’e implementa firma i prepará. Awor bo ta sufisiente pa utilidat aki splicacion di su telefon móvil ku ningun problema.
Den kaso ku bo a enfrentá ku engañonan na kaminda korekto pa limitá aki splicacion, bai abou, implementa konektá ku NOS ta propiedat di e VPN. You’l apsolutamente optené e eror den e India i otro publicacion internationale. You’l ta kapas pa implementa trata ku nos traha huntu ku Spotify Premio apk. Bo probablemente tin resientemente registrá na, bo por mira riba nan smartphone tur e opcion di Spotify premio den su dedenan. Tin un prueba e rico, bai e ta bèrdat ku union bon pa nos no ku tin tratado, i sinembargo union.
Cultura di oncala
Fase rotondas:
Aki e ta kompletamente riba e dia di awe, bai estudio tur riba Spotify Premio apk pa Android. Tin un mensahe pa e e ta mihó uza esaki splicacion pa medio di diferente splicacion. Bo ta risibí tur e entrada ku no klas som promotion i diferente teme. Bo ta aki version e mod di Spotify Premio na Android, bo por haya un archivo ku MP3 320 CBP, e ku ta tene na kuenta e mihó muzik. You’l ta kapas di sikiera toka aki muzik na e sistema di zonido, sistema di oudio òf auriculares. Den kaso ku bo ta misterionan un eror pa e poní den marcha di gira na, implementa sali un observacion. Nos grupo a yuda nan na. Ademas, si a tuma lugá na deskubrí ku e ta útil, compártelo ku tur bo amigunan, i amantenan di muzik na ofresé plaser.
Download on Google PlayStore
Deskargá e delaster versión di Spotify pa e Músika .Archivo APK
Maniquí: eight.4.44.661 (29624917)
Keda aktualisá: Maart 12, 2018
E Midí For Di Archivo: 37MB


text:
Zika, dengue i chikungunya:
Protegé bo mes!
EVITA PIKA DI SANGURA I ELIMINA LUGA DI BRUI
Pa basta tempu kaba tin dengue i chikungunya na Boneiru. Resientemente tin zika tambe den region di Karibe. Kiko e malesanan akí ta?Kon bo por haña nan? I kiko bo por hasi pa protegé bo mes?
E malesanan
Dengue, chikungunya i zika ta malesa di vírùs transmití pa un tipo di sangura.
Ta difísil distinguí nan di otro komo ku e síntomanan di e malesanan akí ta parse otro. E kehonan di e malesanan akí ta: kentura, doló di kabes, doló di spir i di skarnir i iritashon di kueru. Den kasonan eksepshonal dengue por desaroyá bira algu grave. Tuma pa e motibu ei kontakto ku bo dòkter di kas si bo tin e kehonan akí.
Zika i muhé na estado
Tin indikashon ku tin un relashon entre infekshon di zika serka muhé na estado i defekto na serebro (mikrosefalia) serka yuchi resien nasé. Ta konsehá muhé na estado pa protegé nan mes èkstra bon kontra piká di sangura. Bo ta prekupá? Konsultá e ora ei ku bo partera.
EVITA PIKA DI SANGURA
Kiko mi por hasi pa evitá ku sangura ta piká mi?
Evitá pa sangura piká bo, di e manera ei bo ta redusí e chèns riba e malesanan akí. Protegé bo mes ku spray òf lotion ku DEET, bisti paña koló kla ku ta kubri bo kurpa i drumi den dia tambe, bou di mosketero. Eliminá lugá di brui di sangura den i rondó di bo kas.
Gobièrnu ta tuma tur sorto di medida manera kontròl i tratamentu di e lugánan di brui, pero e persona ku e papel di mas importante ta abo mes: sòru pa e sangura no por brui den bo serkania i pa e no piká bo.
Kiko mi por hasi si mi tin un di e malesanan akí?
Si bo ta malu, e ora ei ta di di gran importansia pa bo tuma medida pa e sanguranan no piká bo. E asina yamá sangura di kentura hel (Aedes aegypti) por kontagiá otro hende despues ku el a piká bo.
Protegé bo mes pa e motibu ei bon kontra piká di sangura. Si bo a bini bèk di vakansi, i bo ta kere ku bo tin un di e malesanan akí, konsultá bo dòkter e ora ei i protegé bo mes bon kontra piká di sangura.
Produkto kontra sangura
Uza un spray kontra sangura ku tin por lo ménos 30% di DEET, picardine òf Oil Lemon Eucalyptus. Sigui instrukshon di uzo di e produkto.
Tèst i tratamentu
Konsultá bo dòkter si bo ta kere ku abo òf un miembro di bo famia lo por tin un di e malesanan akí. Bo dòkter por pidi pa hasi un tèst di sanger pa eksluí dengue, ya ku tin biaha por tin komplikashon si ta trata e malesa ei. No tin remedi pa trata e malesanan akí. Ta asina sí ku den konsulta ku bo dokter, bo por uza remedi pa aliviá kentura i doló.
Zika, dengue i chikungunya: protegé bo mes!
Evitá piká di sangura i eleminá lugá di brui
Sangura Aedes Aegypti
Na Boneiru tin diferente tipo di sangura, pero ta solamente e asina yamá sangura di kentura hel (Aedes aegypti) por transmití vírùs di zika, dengue i chikungunya. Por rekonosé e sangura akí na su pata chikitu ku strepi blanku i pretu.E sangura akí ta pika prinsipalmente mainta trempan i lat den atardi, anto preferiblemente abou na suela. (kokoti di pia i pia).
Pakiko e sangura aki ta pika hende?
E sangura femenino mester di sanger i awa dushi kla pa prokreá. Ora e sangura pika un hende, e ta chupa sanger. E mester di e sanger akí pa desaroyo di su webunan. Despues e ta buska awa dushi kla pa laga su webunan atras. E sangura femenino ta preferá di pone su webunan den opheto artifisial den serkania di hende.
Abo tambe por prevení luga di brui di sangura!
Inspektá bo kas i kurá i besindario porloménos un biaha pa siman pa wak si tin posibel lugá di brui i eleminá nan òf warda nan na un lugá seku.
Pakiko gobiernu no ta flit semper?
E efekto di flitmentu den bario ta dura kòrtiku, e no ta mata tur sangura i e no tin efekto riba lugá di brui di sangura. Ta p’esei e ta un di e medidanan ménos efektivo den kombatimentu di sangura en general. Flitmentu tin efekto sí ora tin hopi sangura infektá na un sierto lugá òf den barionan. Na e momento ei por disidí pa flit pa mata mas tantu sangura infektá pa evitá mas kontagio. Esei ta sosodé solamente komo medidada adishonal pa eliminá lugá di brui.
Pasobra tanten ku no eliminá luga di brui òf trata nan, tin sangura nobo ku ta plama e malesanan. Tur hende por yuda, abo tambe!
Kon bo por evitá lugá di brui di sangura?
Tur opheto kaminda awa por keda para aden por ta un lugá di brui pa sangura. Kontrolá bo besindario porloménos un biaha pa siman i eliminá tur posibel lugá di brui.
Posibel lugá di brui
Ø tayer
Ø vas pa flor
Ø renbak
Ø hëmber
Ø baki di plèstik/kùp
Ø skòter bou di pòchi di mata
Ø bòter i tapa
Eliminá lugá di brui di sangura!
‘Si no tin sangura no tin dengue, chikungunya i zika!’
Pa mas informashon por subi wèpsait : http://www.rivm.nl/Documenten_en_publicaties/Algemeen_Actueel/Nieuwsberichten/2016/Zikavirus_ook_op_Bonaire


text:
Solito – Dialuna mainta polis y ambulance, tambe Brandweer a ser manda altura di e crusada di R.C.A.
Akinan un accidente a sosode caminda cu un di e autonan a bay dal contra muraya di e club y bashe abou. Durante e incidente, tres auto mas a sufri daƱo.
Na prome instante e v-car cu ta esun cu a dal e muraya basha abou e portanan no kier a habri. Aki ta caminda cu brandweer a yega pa yuda.
Brandweer a corta un di e portanan, pa asina saca esnan den e v-car. Tres persona a resulta herida y nan a wordo controla na e sitio mes.
Un dama di edad si a wordo transporta pa hospitaal pa un chequeo medico mas riguroso.


text:
DEN HAAG – Diabierna atardi siman pasa un persona masculino desconoci a drenta Cas di Aruba y a bay cu tas y cartera di e recepcionista. Esaki a pasa entre 17:20 y 17:45 ora. Na e momento ey mayoria di empleadonan a bay cas, pero algun di nan tabata na oficina ainda trahando laat. Mientrastanto a haci denuncia na polis y a pone e imagennan di e camara di seguridad na disposicion di polis. A inicia un investigacion interno di e sucedido cu lo mester conduci na mehoracion di e seguridad na e entrada di edificio.
Staf di Cas di Aruba tin comprension cu e sucedido aki tin pa e empleado cu e perde su pertenencia y tambe pa demas empleado. Na mesun momento a pidi tur e personal pa ta alerto den e siguiente dianan, special na final di atardi ora ya caba ta bira scur tempran debi na winter. Potret ta cortesia di Cas di Aruba
DEN HAAG – Hulanda no a ta considera e ultimo eleccion presidencial di Venezuela, como liber y independiente. Esey ta nifica cu de hecho Hulanda no ta reconoce e eleccion di Hulanda. Minister Hulandes di relacion exterior Stef Blok a duna su comentario den Tweede Kamer diamars. Mes momento Union Europeo ta mustra cu e eleccion no a bay segun standard internacional. “E eleccion debi na su cantidad abou di votadornan, no ta credible”, Frederica Mogherini a declara.
DEN HAAG – E consul general nobo di Venezuela apunta pa Aruba Carlos Mata Figueroa ta keda vigente. “Mi no ta mira motibo pa revoca mi decision (pa reconoce e consul Mata Figueroa)” Stef Blok, minister Hulandes pa relacionnan Exterior a contesta dos parlamentario Hulandes Raymond de Roon y Machiel de Graaf (ambos PVV) awe. Tabata den un carta recien cu dos parlamentarionan menciona, a cuestiona e reconocemento di gobierno di Reino Hulandes pa Mata Figueroa bira e proximo consul di Venezuela na Aruba debi na supuesto lasonan criminal. Un corant Hulandes a tilda e persona te hasta di ta un baron di droga. Basa riba informacion ey, e preguntanan a keda manda na e mandatario Hulandes.
DEN HAAG/ORANJESTAD – Prome minister di Aruba Evelyn Wever Croes ta haya e postura di Hulanda relaciona cu e migracion Venezolano pa islanan ABC ‘indiferente y irritante’. Asina e corant Hulandes NRC Handelsblad ta cita un combersacion cu e prome mandatario di Aruba den su edicion di diabierna. Segun Wever a declara na e corant, Aruba no mester conta cu ayudo di Hulanda pa cu refugio di e Venezolanonan. “Hulanda no kier yuda nos cu esaki. Tur cos tin un prijs. Solamente di e ministerio di defensa nos ta haya ayudo logistico” Wever a sigui bisa. Segun e corant, e prome mandatario ta tene cuenta cu un influx massal di Venezolano (pa Aruba) despues di e eleccion.
DEN HAAG – Parlamentarionan Hulandes ta cuestiona nombracion di e consul Venezolano nobo Carlos Figueroa pa Aruba. E miembronan di Tweede Kamer Raymond de Roon y Machiel de Graaf (ambos PVV) a manda un serie di pregunta na minister Hulandes di relacionnan exterior Stef Blok riba e tema, refiriendo na un articulo den un corant Hulandes cu ta referi na e proximo consul como un baron di droga.
DEN HAAG – E proximo paso pa bringa e caso di e Arubiano Mitch Henriquez (EFM) lo ta sea october of november di e aña aki. Ruman muher di Henriquez, Lila a informa cu pa e tempo ey e caso di apelacion lo mester cuminsa pero cu un ‘regiezitting’. Manera ta conoci, e caso pa sentencia e polisnan culpabel di e morto di Henriquez, a tuma lugar mas tempran e aña aki y e famia di Henriquez no a keda contento cu e sentencia y a apela esaki.
AMSTERDAM – Awe den Reino Hulandes ta dia cu ta conmemora tur esnan cu a fayece den di dos guera mundial. E conmemoracion nacional lo sosode awe riba Dam na Amsterdam, unda cu Rey Willem Alexander, Reina Maxima y prome minister Mark Rutte lo atende. Aruba su minister plenipotenciario Guilfred Besaril tambe lo ta presente, mescos cu e ministernan plenipotenciario di Corsou Eunice Eisden y di St Maarten Hasani Ellis. Lo tin discurso y despues 2 minuut di silencio. Na Aruba lo tin un ceremonia pa 5:30 na Adriaan Lacle Boulevard. NOTA; E potret ta dia aña 2014.


text:
WILLEMSTAD - Awe Mundu ta enfatisá riba Dia Mundial di Awa, un dia ku nos no por keda sin para ketu na dje mirando e kantidat di awa di yobida ku ta bai pèrdí aki na Kòrsou tur aña durante temporada di yobida.
Tambe tumando nota di kambionan klimatiko ku nos ta mira rònt Mundu ,unda paisnan ta wòrdu konfrontá ku sekura severo ta siña nos ku nos mester ta prepará i pa kuida e rekurso presioso aki ku ta yama awa.
Tur aña na Kòrsou durante temporada di áwaseru mas 200 mion kùp di awa ta bai pèrdí den laman rònt di nos. Un di e “Sosial Develpment Goals “ nan ta esun #6 (6.3) ku ta indiká ku mester tin komo meta hasi máksimo uso di awa pa aña 2030.
Minister di SAOW su persona for di 2011 a inisiá e proyekto “Un Renbak pa tur Kas” ,pero dor di kambio di gobièrnu esaki no a wòrdu konkretisá mas.
Miranda e importansia ku awa ta den nos bida diario i e proyekto di Minister di GMN Sra. Camelia-Römer pa katalisa agrikultura pa konsumo propio ta sumamente importante pa kontinuá ku e proyekto aki.
Relashona ku esaki Parlamentario Giselle Mc William a hasi Minister di Desaroyo Sosial Labor i Bienestar
1.E ”Proyekto un Renbak pa tur Kas” lo kontinuá bou di Minister Koeiman?
2.Si esaki ta e kaso ki dia nos por spera mas informashon I desaroyo di e produkto aki?


text:
Trata di hende ta un delito serio i ta un violashon grave di e derechonan humano. Eksplotashon ta sentral denter di e konsepto aki i e sirkunstanshanan ku e víktimanan di trata di hende ta haña nan mes aden ta generalmente chokante. Eksplotashon di hende ta sosodé den diferente variante i sektornan. E variante mas konosí ta eksplotashon den e sektor di prostitushon. Víktimanan, generalmente hende muhé, hopi biaha ta wòrdu saká for di un otro pais bou di promesanan falsu.
Una bes nan yega den e pais di destino, ta empleá nan bou di sirkunstanshanan similar na sklabitud i hopi biaha nan mester hasi otro trabou ku lokual nan a bisa nan promé ku nan partida. Aktualmente kada bes tin mas atenshon pa otro tiponan di eksplotashon na lugá di trabou. Ta parse ku hopi hende den otro sektornan tambe ta traha bou di e mesun tipo di sirkunstanshanan similar na sklabitud. Mundialmente, hende hòmber i mucha tambe hopi biaha ta víktima di trata di hende.
Tur kaso tin en komún ku e trafikante di hende ta saka benefisio ekonómiko for di un hende su posishon di dependensia bou di preshon òf engaño. Ademas di esei tambe ta wak si tin sirkunstanshanan inhumano kaminda e derechonan fundamental – integridat físiko, integridat mental of libertat personal – a ser violá.
Mundialmente, e tópiko aki kada bes ta hañando mas atenshon i prioridat. Na Kòrsou tambe e desaroyo aki ta riparabel. For di e momentu ku e kódigo di lèi nobo di Kòrsou a drenta den vigor, a amplia e ártikulo di trata di hende (artíkulo 2:239 WvSr). Kaminda promé solamente trata di hende muhé (artíkulo 260 WvSr bieuw) tabata kastigabel, awor eksplotashon di hende hòmber i hende muhé den otro sektornan ta kastigabel.
Den e Memorandum of Understanding (MoU) pa kolaborashon pa prevení i kombatí trata i trafikashon di hende ku a wòrdu redaktá entre e paisnan denter di Reino Ulandes, ta responsabilisá Prokurador General pa ku e ehekushon di e áfspraknan riba e tereno di e ehekushon penal di trata di hende i otro formanan di delitonan di migrashon, manera por ehèmpel trafikashon di hende. Den e diferente dokumentonan di polítika di OM, por mira anualmente kiko OM a hasi i kiko e ophetivonan pa futuro lo ta riba kada tereno. Ademas di esei, OM ta pone e kolaborashon entre e partnernan den kadena (hudisial) komo prioridat pa ku e tópiko aki. Pa finalisá, OM ke kontribuí na un konsientisashon pa ku e tópiko aki denter di nos komunidat. Ministerio Públiko, lo duna atenshon aktivo na e tipo di kriminalidat doloroso i hopi biaha poko visibel den medionan di komunikashon, kaminda ku ta posibel.
Kontakto:
StichtingSlachtofferhulp
Kuerpo Polisial Kòrsou


text:
Diadomingo pa 2:31pm a drenta e prome yamada na “Storingsdienst” di N.V. Elmar, relaciona cu interupcion di coriente na Paradera. Mesora tecniconan a activa y a bay den e area pa verifica kico ta e fayo.
Ta resulta cu muchanan hisando fli na Paradera a pega rabo di un fli den kabel di voltahe halto di 12KV, cu consecuencia cu e sistema di siguridad ta desconecta suministro mesora. Ora e tecniconan a topa cu e fayo, a nota cu e muchanan entretanto a bandona e sitio caba y a laga e fli pega entre e kabel y un mata den vecindario. A corta e mata y a corigi e fayo riba kabel.
N.V. Elmar kier subraya e peliger cu kabelnan di voltahe halto ta trece cune, cu hasta por tin consecuencia fatal. Ta pidi mayornan pa ta mas cauteloso cu e muchanan ora di hisa fli entre kabelnan di coriente. Tambe kier pidi pa ora fli pega den kabel di coriente, pa no purba sak’e bo mes. Yama N.V. Elmar y gustosamente nan ta bin yuda Bo, pasobra e ta un trabou masha peligroso mes.
Algun bario a keda sin coriente debi na e fayo aki, cu ta for di alcance di N.V. Elmar. A haci e trabounan necesario na e sitio y pa 3:10pm a reconecta suministro atrobe. N.V. Elmar ta pidi disculpa pa e inconveniencia aki.


text:
This post is also available in: Dutch, English.
E para aki ta sinta den palu, su koló manera un mango hechu. Su koló di pluma ta kontrastá den forma briante kontra e medio ambiente koló shinishi di e mondi seku. No ta su pluma so ta remarkabel, e zonido ku e animal aki ta produsí ta mesun remarkabel. Por kompará e zonido aki ku e zonido ku kachó ta produsí. E nòmber Trupial Kachó na Papiamentu, ta referí na e zonido aki. Pero tin tiki hende ku ta konsiente ku e para aki ta un flùitdó tremendo i hopi profesional, ku por produsí un seri di kansion masha bunita, ora hende no ta wak.
Na Kòrsou nos konosé 2 sorto di para ku ta konosí kome Trupial. Esun regular ku ta oraño (Icterus icterus) i Trupial Kachó (Icterus nigrogularis curasoensis).
Un sorto ku tin un nòmber sientífiko na Latino ku tres palabra yama un su-espesie, un tipo di bestia ku ta asina diferente for di e espesie ‘original’ ku ta indiká esaki komo un espesie den proseso di kambio, ku por bira un espesie nobo. Trupial Kachó ta un para ku ta eksistí na Kòrsou, Boneiru i Aruba tambe, kaminda ta yam’é kariñosamente Gonzalito. Den e buki ‘Birds of the Netherlands Antilles’ di Voous di aña 1983 ta skirbí ku ta usa e nòmber Icterus nigrogularis curasoensis pa e para riba tur 3 isla. Aunke Trupial Kachó di Aruba tin un apariensia un tiki diferente na Aruba den komparashon ku esnan na Boneiru i Kòrsou. Den e publikashon di espesie endémiko ku a keda publiká pa A. Debrot na aña 2006 por lesa ku e animalnan ku ta pertenesé na e grupo di Icterus nigrogularis curasoensis ta biba na Kòrsou so. Pero den e publikashon mas resien di De Boer, Newton i Restall di aña 2012 tin skirbí atrobe ku e su-espesie aki ta biba riba tur tres isla.
Trahadó di nèshi artístiko
Trupial Kachó ta traha nèshi sumamente kompleho, manera saku largu ku ta posishoná na un taki fini, kaminda ta pone e webunan i ta kria e puitunan, i ku ta zuai bai bin di bientu. E nèshinan ta mes un kompliká ku makutu ku hende sa traha, pero e animal no ta usa nada otro ku su patanan i su pik pa traha e struktura aki.
E nèshi kologá ta un manera perfekto pa kria yu na un forma sigur. E entrada smal te ariba di e nèshi ta hasi esaki kasi imposibel pa penetrashon di ladron manera e trupial oraño (Icterus icterus), ku semper ta en buska di un webu of puitu. Hopi biaha ta usa e mes un lugá pa traha nèshi aña tras di aña, aunke ta traha e nèshi di nobo tur biaha. E para aki no ta brui den un nèshi di segunda mano. Ta selektá e lokalidat kaminda ta traha e nèshi ku hopi dedikashon, i e para mayoria biaha ta kis pa un área ku no ta atraé enemigu. Esaki ta strategia pa hasi e bida di ladron mas difísil ku ta posibel. Ademas ta kis pa un lugá mas sigur i moderno ku ta djis riba un kaminda asfaltá.
Pero tin ladron ku ta sabí. E espesie invasivo Shiny Cowbird (Molothrus bonariensis) no ta kome webu ni puitu di Trupial Kachó, pero e ta un bestia ku nos ta yama na Hulandes ‘parasitaire broeder’, e ta un parasit den estilo di brui. Esaki ke men ku e para pretu lombrá aki ta buska un nèshi di un Trupial Kachó den kua ya a pone webu. E cowbird ta añadí un webu di su mes den e nèshi.
Ora e puitunan sali for di e webu, semper esun di e cowbird ta mas grandi ku e yunan di Trupial Kachó. Ademas e yu estranhero ta hasi tur ku ta posibel pa hasi e bida di e yu di e Trupial Kachó mes hopi difísil. E pik di e Cowbird no solamente ta mas grandi, si no e koló parti paden tambe ta mas briante, lo ke ta okashoná un ‘trigger’ serka e mama pa hinka kuminda den e pik. Asina e yu di e Cowbird ta atraé tur kuminda ku e mama ta trese pa su boka. E yu di Trupial Kachó mes ta muri di hamber i e mama ta bula bai bin henter dia pa tene e yu ekstranhero na bida. Por mira mes un tipo di komportashon serka e espesie di Koekoek Oropeo, pero para lokal nunka no a mustra e tipo di komportashon aki. Ainda Trupial Kachó no a desaroyá sistema pa kombatí esaki, i e espesie ta sufri bastante bou di e invashon aki. Hopi hende na Kòrsou ku tabata vigilá Trupial Kachó den nan kurá a opservá ku e kantidat di e Trupial Kachó den área urbano tabata bira ménos. Lamentablemente no tin sifra konkreto di e kantidat di Trupial Kachó ku tin na Kòrsou.
Hopi individual ku stima naturalesa a hasi nan bèst pa minimalisá e Shiny Cowbird riba nos isla, i tabata pone hopi atenshon riba nan den área urbano na Bándariba i tambe parti sentral di nos isla. Pero nunka no a hasi un investigashon konkreto pa inventarisá kiko tabata e impakto real di e Shiny Cowbirds, ni kiko lo por hasi pa kombatí e animal aki si en bèrdat por a midi un impakto riba Trupial Kachó.
Te ainda e Shiny Cowbird ta na Kòrsou i te ku awor nos ta haña mensahe di invashon di nèshi di Trupial Kachó. Tin biólogo ku ta premirá ku den transkurso di tempu e Trupial lo siña ku algu no ta bon ku e yu straño den e nèshi, i ku e animal lo ignorá e yu ekstranhero òf lo sak’é aktivamente di e nèshi. Esaki lo ta un desaroyo di komportashon natural ku lo trese ku ne ku e Shiny Cowbird lo no ta 100 porshento eksitoso mas den su afan di parasitá riba e instinto di kuido di otro espesie. Ta tempu so por duna demostrá si esaki lo sosodé.
Influensia moderno
Kualke dia ku bo kore riba e kaminda entre Willibrordus i Fontein, lo bo por mira na sierto kaminda algun palu ku tin taki largu ta krese riba e kaminda. Den esaki por haña por lo ménos 2 nèshi di Trupial Kachó na kada palu. Opservá e nèshinan aki si bo tin un tiki tempu, pasobra no ta e lugá so kaminda a traha e nèshi ta úniko, e material ku a usa ta hopi spesial. E animalnan aki a diskubrí ku hende a traha material superior ku tambe por usa pa traha nèshi. Ku pida hilu di nylon i kabuya sintétiko nan a traha nèshi ku ta hopi mas duradero ku nèshi trahá ku material orgániko. Nèshi na Bándabou ta trahá ku nylon blou, i na Sint Jorisbaai e animalnan a usa hilu di piska koló blanku i bèrdè ku piskadó a laga atras.
Komedó di insekto ku amor pa fruta
Menú di Trupial Kachó ta konsistí pa gran parti di insekto, pero si nan por haña un fruta hechu e no ta pèrdè pa gana. Djis pone un par di bakoba ku ta muchu hechu i chèns ta grandi ku un Trupial Kachó ta yega lihé pa sabore’é. Nan gusta otro fruta zut manera tampañá of Dader, mespel, mango, shimaruku i oba tambe. Ademas simia tambe ta forma parti di nan dieta, i si nan por haña pan tambe nan lo komé.
Tempu di sekura ta un temporada sumamente difísil pa e bestianan aki. I awor ku ta desaroyá mas i mas área, kaminda ta destrosá palu i otro mata indígena, ku ta produsí hopi fruta den tempu di sekura, para en general ta haña nan mes konfrontá ku skarsedat di kuminda, i Trupial Kachó no ta eksepshon den esaki.
Ta p’esei lo no ta mal idea pa pone un lugá disponibel den bo kurá kaminda por pone restu di fruta ku ta atraé insekto, i tambe un baki ku awa pa asina yuda para en general na Kòrsou. Banda ku bo ta yuda, lo bo eksperensiá momento natural sumamente bunita.


text:
Dhaka
Dhaka ta e capital di Bangladesh. Antes e tawata conoci como Dacca prome cu aña 1982. Su populacion ta 12,560,000 (2005). E ta e stad mas grandi di Bangladesh.
Hopi tempo atras e tawata bou di e Emperio di Mughal di e Hindustan, despues di esey el a bira parti di Raj Britanico. El a bira parti di Pakistan como parti di Particion di India riba 15 di augustus 1947. Bangladesh tawata wordo yama Pakistan Oriental y Dacca (Dhaka) a bira e provencia capital di Pakistan Oriental. Na aña 1971, e nobo nacion di Bangladesh tawata crea. Dacca a bira e capital di e stad y nan a cambia nan lenga di ortografia na aña 1982.


text:
ORANJESTAD (AAN): Diadomingo atardi na Las Vegas, na momento cu tabatin e ultimo minuut di rehearsal prome cu e certamen di Miss Universe a bay den aire, diripiente algo inusual a socede.
Steve Harvey for di riba escenario, a ripara cu tin un “Miss” hoben sinta den publico ta mirando e rehearsal. El a dicidi na bira y yama e dama hoben bin riba escenario. Esaki a resulta di ta Kiara Arends, kende ta actual Miss Teen Aruba International.
E tambe a bay mira e certamen, y ate inespera riba escenario ta sacando potret cu Steve.


text:
Kudawecha/Calabas Square Garden – Shonnan ta domino di “upper high class” tabata tin weekend di rey na e unico domino square garden na mundo, esta 99 Bar & Restaurant na Kudawecha/Calabas! E poderoso team di Balashi Knights, bou guia di Glenn “Mobuto”, a enfrenta un biaha mas den e revancha di siglo nan rival di semper, esta Team Biba Lekker. Ya di tempran caba Balashi Knights a set up su “headquarter” dilanti 99 Bar & Restaurant pa asina nan “fine tune” nan blitnan, “just in case” si Biba Lekker dixidi di cuminsa “corta” pa asina nan tambe por “corta bek”!
Wel wel señores, rond di 8’or di anochi e prome chispa a spart y den un prome buelta sumamente emocionante Balashi Knights ta drenta half time cu diferencia minimo den score cu 11-10 na fabor! Manera ta custumber, 99 Bar & Restaurant un biaha mas a sa di sorpresa un y tur cu snacks soculento parti door di e flamante chicas Old Parr.
Segundo buelta ta bay aden y akinan por a observa nerviosismo na ambos banda di team caminda cu e score gradualmente ta gatia style di un pa mi un pa bo den direccion di meta final di 21 punto! Rond di puntuacion di 15, integrantenan di Balashi Knights a cuminsa observa un grawatamento straño cerca team Biba Lekker. Ta manera ta un nubia di sangura a invadi e luga y ta pikando integrante di Biba lekker so! Wel aki capitan di Balashi a duna e señal pa saca bleki di Pif-Paf y cuminsa flit pa loco! Den no time Balashi Knight ta cuminsa piki e puntonan necesario y pasando un “clean-board” Glenn ta clausura e anochi pa Balshi ta triunfa cu score di 21 – 18 ariba nan rival team Biba Lekker!
Shonnan keda pendiente! Keda pendiente! Wega grandi lo ta bay tin diabierna awor dia 11 di mei!! Team 99, e “home-team”, a challenge Balashi Knights pa un encuentro amistoso pa midi forza diabierna awor 11 di mei cuminsando pa 8’or di anochi na 99 Bar & Restaurant! Ya propetario di 99 Bar a cera un coleccion di ninja y mercenario sin misericordia pa enfrenta Balashi Knights, y ta manera e propietario a laga sa “in de wandelgangen”, aki ta caminda cu ta bay siña e hefe di Balashi Knights ta con ta huma ciga cu candela paden! Shonnan yegaaaaa diabierna awor pa 8’or ya cu ta wega grandi ta bay tin!!!
Balashi knights a “flit” Biba Lekker den torneo di domino
Kudawecha/Calabas Square Garden – Shonnan ta domino di “upper high class” tabata tin weekend di rey na e unico domino square garden na mundo, esta 99 Bar & Restaurant na Kudawecha/Calabas! E poderoso team di Balashi Knights, bou guia di Glenn “Mobuto”, a enfrenta un biaha mas den e revancha di siglo nan rival di semper, esta Team Biba Lekker. Ya di tempran caba Balashi Knights a set up su “headquarter” dilanti 99 Bar & Restaurant pa asina nan “fine tune” nan blitnan, “just in case” si Biba Lekker dixidi di cuminsa “corta” pa asina nan tambe por “corta bek”!


text:
PAGINA 12
DIARIO
Cu salida di Joyceline Croes
Drs Andy Lee lo bira e proximo Ministro Plenipotenciario na Washington
ORANJESTAD (AAN): Na New York tabata tin un encuentro caminda prome minister a topa cu Arubianonan y presenta su vision. Tabata tin personanan di diferente sector presente. Tin Arubianonan cu tin funcionnan importante tambe den companianan na New York. Durante entrevista Joyceline Croes cu ta minister plenipotenciario na New York a splica un tiki mas di e encuentro special aki unda a celebra tambe mesora e dia di Aruba... Tabata tin como 50 persona presente na e ocasion aki. Joyceline Croes a splica cu tabata tin tambe studiante presente. Por considera esaki como un mision di reino. Na Juli e termino di Joyceline Croes ta caba y ta sali y e ta laga su funcion. Tin acuerdo den reino cu tanto aña por keda den e funcion. Awor na Aruba e lo haci uso di e experiencia cu el a pasa aden pa yuda pais Aruba. Tambe cu su salida drs Andy Lee lo bai asumi e funcion cu Joyceline Croes ta laga atras. Esaki mester cana su proceso si ainda den reino mes prome.
Drs Andy Lee lo bai traha for di e embahada di reino na Washington. Como minister plenipotenciario bo ta apodera pa representa reino na Merca. Bo tin plan cu gobierno a stipula pa traha cune. Joyceline Croes a splica cu e tarea ta pa busca oportunidadnan cu por crea diferente contactonan pa logra e plannan cu gobierno tin. Ainda Joyceline Croes no tin un funcion cu e lo bin asumi na Aruba.
DIABIERNA 28 MAART 2014
DIABIERNA 28 MAART 2014
PAGINA 15
DIARIO
Minister Otmar Oduber
KLM hopi satisfecho y cu miras riba Aruba como hub den Caribe ORANJESTAD (AAN): Minister Otmar Oduber ta na e momentonan aki na Hulanda pa diferente reunionnan y tambe pa acudi na Arubadag. Un di e reunionnan cu e tabatin caba tabata cu ehecutivonan di KLM. Presente
Curcumin
E ingrediente milagroso di Turmeric E mata di Turmeric ta hopi conoci na India. Su reis ta wordo cosecha, limpia, seca y traha den un puiro y ta wordo uza pa specerij (Turmeric ta loke ta duna curry su bunita colo geel oro) y manera remedi. Ademas di su uzo pa duna cuminda smaak ta uza Turmeric pa trata diferente condicion manera dolor di djente, gas na stoma, dolor de pecho y problemanan di menstruacion. Investigacion a descubri cu e beneficionan di Turmeric ta bin di un ingrediente yama Curcumin.
ANTI-INFLAMATORIO Un di e motibo nan cu Curcumin ta asina efectivo pa yuda cu e sintoma nan di asina hopi diferente enfermedad ta pa motibo cu e ta un anti-inflamatorio natural poderoso. Casi tur malesa cronico - diabetes, malesa di curason, artritis, Alzheimer - tin algo en comun: inflamacion destructivo. Pa motibo cu Curcumin ta un anti-inflamatorio natural poderoso e ta yuda cu e sintoma nan di masha hopi malesa.
BENEFICIONAN PROBA Curcumin ta un antioxidante, anti-inflamatorio, antiviral, antibacterial y un anti-fungico potente y a prueba di tin diferente beneficio incluyendo reduccion de diferente sintoma di diferente malesa manera cancer, malesa di curason, bronkitis y asma, depresion, Alzheimer, Artritis y artrosis, diabetes, leukemia, cirrosis, psoriasis, herida y cansancio.
ANTI-OXIDANTE POTENTE Nos curpa ta crea "Free Radicals" cu ta causa cu nos ta bira bieu. "Free Radicals" ta molecule cu falta un electron. Door di e falta di e electron aki e ta destabilisa otro molecule den e curpa door di horta electron di otro molecule cual ta crea mas "Free Radicals". E situacion aki ta causa formacion di cadena di "Free Radicals" yama "Free Radical Cascade" y por resulta den dañonan celular "oxidacion stress". "Oxidacion stress" ta causa inflamacion y malesanan cronico manera cancer. "Free Radicals" por afecta tur e sistema nan di e curpa humano incluyendo e sistema inmunologico. Curcumin ta yuda evita "Free Radical Cascades" y tin un capacidad extraordinario pa neutralisa "Free Radicals". Un extracto di Curcumin prepara den un forma special tin un balor antioxidante mucho mas halto cu blueberries (6,552x), strawberries (3,577x) of chuculati (40,200x). Curcumin ta un tremendo anti-inflamatorio y antioxidante cu ta e splicacion pakico e tin un efecto asina positivo. CURCUMIN Y CANCER Nos curpa tin un capacidad natural pa bringa cancer door di tin genen cu ta traha pa combati tumor. Sin embargo, mas bieu nos bira, nos medio ambiente y nos manera di biba por stroba genen di traha cu ta causa cu cancer por crece. Investigacion a descubri cu e manera cu
Curcumin ta bringa cancer ta door cu e ta reactiva e genen drumi y permiti nan di cuminsa traha bek y bringa e cancer. A ser prueba cu Curcumin ta preveni cancer, ta stop su progreso y ta stop e cambio nan den cel cu ta evita cu nan ta bira canceroso, e ta stop e generacion di cel nan canceroso (formacion di tumor), y ta stop e cel nan canceroso di move pa otro parti di e curpa. Estudio nan publica ariba con Curcumin ta impacta e actividad di cancer ta indica cu e ta yuda suprimi cancer di pecho, prostaat, nier, cuero, tripa y pulmon. Hasta a wordo demostra cu Curcumin ta aumenta e efectividad di e remedinan contra cancer y ta baha e resistencia na remedinan di cancer tambe (cual kiermen cu e ta yuda e remedinan contra cancer pa traha miho. BCM-95® Solamente 2 pa 5% di Curcumin ta wordo absorba door di nos curpa y pa bo haya 100 mg de Curcumin bo tin cu bebe 2000 mg de Turmeric. Haciendo e situacion ainda mas complica ta cu nos curpa no ta absorbe mucho bon y door di esey e no ta keda den nos sistema suficiente largo pa haci un impacto. E Curcumin cu ta miho y ta wordo miho absorbe ta Curcumin cu ta microniza y mescla cu zeta di Curcumin cu ta wordo absorba te cu 10 biaha mas y ta permiti cu e ta keda den e sanger na un nivel significativo mas largo. Terry Naturally su CuraMed ta contene Curcumin di super absorbacion microniza patenta cu yama BCM-95®, cu ta proporciona e forma mas puro di Curcumin y por ta te hasta 10 biaha mas fuerte cu otro tiponan di Curcumin. Estudionan clinico publica a demostra cu BCM-95® ta brinda e Curcumin efectivo, consistente y duradero. Aunke cu Curcumin ta wordo considera generalmente safe si bo ta bebe cualkier remedi of si bo ta na estado semper ta bon pa bo check cu bo dokter prome cu bo bebe cualkier suplemento. Productonan di Terry Naturally ta obtenibel exclusivamente na Nature's Discount.
Obtenibel na Nature's Discount situa na Seroe Blanco dilanti edifico di APFA y na Nature's Discount situa na Pos Chikito banda di Laboratorio Familiar. Like us on
Nature’s Discount Aruba
E-mail: nature@bosalud.com
Tel: 588-5380
hunto cune tabata Minister Plenipotenciario Alfonso Boekhoudt, Camile Eurlings Presidente y CEO di KLM y tambe Willem de Jonge. E reunion aki tabata sumamente positivo y producto caminda a bin dilanti cu e ‘load factors’ ta sumamente bon, riba 80%. Tambe a papia riba e vuelo cu desde 1 di april lo cambia di diaranson pa diadomingo, lo cual ta haci di e vuelo uno mas productivo. Banda di esaki y pa cual a duna reconocemento na e iniciativanan di Promer Minister, a papia di e promer vuelo na mei usando bio fuel, lo cual ta mas amigabel pa medio ambiente. Un punto cu sigur ta sumamente positivo pa Aruba ta di hci di nos isla un hub de Caribe. Esaki lo por worde logra danki na e bon coneccion di vuelonan cu Aruba tin den e region y e relacion cu nan tin cu Insel Air, cu Gol y cu Delta. E relacion cu e tres aerolineanan aki ta haci e meta di tin Aruba como hub den Caribe uno hopi fuerte y alcanzabel, Minister Oduber a duna di conoce. Finalizando e mandatario a duna di conoce cu e relacion cu KLM ta uno sumamente fuerte y cu hopi potencial pa crecemento den futuro.


text:
Awe 30 di April – Inscripcion Campeonato Mens Erger Je Niet LIVE 2014
Awe Diaranzon, ta tuma lugar inscripcion oficial pa Campeonato Mens Erger Je Niet LIVE 2014. Tur ekipo cu a confirma nan participacion ta keda cordialmente Continue Reading
SIMAN DI VACUNACION DEN AMERICAS “Vacunacion: hinca bo miho goal”
Den cuadro di ‘Siman di Vacunacion den Americas’ Departamento di Salud Publico, Seccion Cuido Salud Hubenil (Jeugdgezondheidszorg) conhuntamente cu Wit Gele Kruis (WGK) ta organisa Continue Reading
Parlamento Hubenil ta haci un yamado na tur su ex- miembronan!
Fundacion Parlamento Hubenil Aruba conhuntamente cu Stagiaire di Universidad di Aruba, Keyla Rojas ta den pleno proceso di e realisacion di un investigacion pa mira Continue Reading
Ofreci pa Romar Trading Chef Ruth van Waerbeek ta impresiona amantenan di cuminda y biña na Hadicurari Restaurant
Romar Trading tabatin e honor di por presenta un di e top chefnan di Chile, Ruth Van Waerbeek, kende ta e Chef Ehecutivo di Concha Continue Reading


text:
Durante di ciclo 3 di Quiznight 2017, e dos teamnan ganado a resulta “Racquetsin Strings” y “Westpunt Wizzards”. Cada team ta montona tur siman nan puntonan y den dos siman lo tin e ganadonan maximo. Otro team nan den e competencia ta “Fried Brains” y “Oh LaLa”. Quiznight 2017 ta un idea di Addonsito Croes y ta ser presenta pa Tio George Winterdaal y Mieckey Gravenhorst na Aruba Racquet Club.
Nos ta gradici Manrique Capriles pa e premionan. El Circo tur siman pa nos team ganado.
Mas informacion por bel 5616151 of 5602626.
Ganadonan di e di tres anochi di Quiznight
Durante di ciclo 3 di Quiznight 2017, e dos teamnan ganado a resulta “Racquetsin Strings” y “Westpunt Wizzards”. Cada team ta montona tur siman nan puntonan y den dos siman lo tin e ganadonan maximo. Otro team nan den e competencia ta “Fried Brains” y “Oh LaLa”. Quiznight 2017 ta un idea di Addonsito Croes y ta ser presenta pa Tio George Winterdaal y Mieckey Gravenhorst na Aruba Racquet Club.


text: Resientemente miembronan di Parlamento, sra. Giselle Mc William i sra. Ana Maria Pauletta, a reuní ku kolaboradornan di Directie Buitenlandse Betrekkingen (DBB) en konekshon ku e bishita di trabou ku nan lo hasi otro siman na New York. E bishita aki lo sosodé den kuadro di e 72 Asamblea General di Nashonnan Uní. Durante e reunion e miembronan di Parlamento a haña hopi informashonnan balioso riba e diferente reunionnan y temanan relashoná ku e Asamblea General. Sra. Mc William i sra. Pauletta lo forma parti di e delegashon di Reino huntu ku entre otro koleganan di Eerste i Tweede Kamer di Hulanda.


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Now Featuring: Elis Juliana Book Collection
-
Tabata nesesario desaroyá otro metodologia di inbestigá. Elis Juliana a apliká e metodologia akí hasiendo estudio dje kultura di paden, no di pafó, es desir salí for di hende i el a laga esnan ku no tabatin bos, na palabra.
Mas Informshon
-
Elis Juliana ta un dokumentalista pasobra el a kolekshoná hopi dokumento, inkluyendo artefakto. Un dokumento ta kualke opheto ku ta kontené informashon.
Mas Informshon
-
Mérito mas grandi di Juliana pa arkeologia ta ku for di añanan 50 el a kuminsá identifiká lugánan di balor arkeológiko na Kòrsou. Hopi dje lugánan akí a disparsé, pasobra a lanta edifisio riba nan. Si Juliana no a identifiká nan, nan lo a bai pèrdí.
Mas Informshon


text:
Evento ta “sold out”:
ORANJESTAD (AAN) – Cu hopi placer Camara di Comercio y Industria Aruba (KvK) ta organisa e segundo evento “Women in Business”. E evento lo tuma luga diabierna, 15 di november di 7:00PM pa 10:30PM na Ventanas del Mar na Tierra del Sol.
E evento “Women in Business” ta hopi anticipa y esey ta confirma mirando cu ya caba tur e carchinan a ser bendi. E biaha aki e evento no lo ta den e auditorio di KvK pero a opta pa Ventanas del Mar pa su ambiente cu sigur lo ta uno hopi agradabel. Como cu e enfoke ta e hende muhe empresario, a invita diferente dama cu ta bay comparti nan experiencia for di nan punto di bista pa yuda engrandece e interes di nos hende muhe cu kier haci negoshi.
E evento “Women in Business” ta dedica na celebra y expone e impresionante logronan empresarial di algun di Aruba su empresarionan femenino. Awendia hopi mas hende muhe ta cuminsa un negoshi y hopi biaha cu gran exito. “Women in Business” ta un oportunidad unico pa duna e empresario femenino su debido atencion. E anochi lo ta uno cu sigur lo inspira, motiva y crea enlacenan comercial bou empresarionan femenino. Esaki ta wordo logra via respet mutuo caminda ta reconoce liderasgo y talentonan di otronan den nan area di experticio.
E anochi ta cuminsa cu e unico miembro femenino di Directiva di KvK, sra. Sandy Odor cu lo hiba palabra di bon bini na tur presente. Despues sra. Sonja Velthuizen, Directora di KvK ta hiba palabra sigui pa sra. Michelle de Groot, Directora di ATIA.
E ta un honor pa KvK tin como keynote speaker di e evento e Formador di Aruba su proximo Gabinete sra. Evelyn Wever-Croes. Despues di sra. Wever-Croes ta sigui sra. Gerella Roberts-Vrolijk kende lo elabora riba “Equipment power”. Sra. Charisse Hoen-Daly lo splica mas riba “The power of conversations” y despues di un pausa chikito nos ta haya sra. Lindy Croes cu e topico “How to manifest the life you want”.
Sra. Gina Habibe-Arendsz ta continua y sra. Rosetty Eleonora lo presenta e topico “How to be a boss lady”. Sra. Candy Rasmijn-Reino y sra. Sharleen Tromp lo trece e topico dilanti “Learn – Grow – Lead”. Por ultimo sra. Joase-Ann van der Biest cu ta e MC di e evento ta clausura e programa y alabes ta parti algun regalo na tur presente.
Na final ta brinda e oportunidad na tur esnan presente pa network y asina crea relacionnan comercial nobo den un bon ambiente.
KvK kier a gradici tur e oradornan cu lo ta presente e anochi aki. Tambe palabranan di danki ta bay na e sponsornan.


text:
Bibliotekario
E palabra bibliotekario ta nifiká literalmente ‘’esun ku ta warda buki’’. Un bibliotekario ta un persona ku ta traha den un biblioteka. Awendia e funshon aki no ta enserá solamente organisá, kuida i mantené e bukinan den rèki, pero e la bira mas amplio. Tambe e bibliotekario mester duna informashon tokante buki i dokumento, konsehá i yuda personanan ku ta hasiendo un ke otro investigashon i tin mester di algun interpretashon di informashon.
Kontenido
Tareanan Prinsipal[editá | editá fuente]
Pone kla òf proveé informashon[editá | editá fuente]
E bibliotekario tin ku hasi e bida di e bishitante mas fásil ku ta posibel. Tur dokumento i fuentenan di informashon digital mester fásilmente aksesibel pa e bishitante nan. Ora di aktividatnan e tin ku pone tur material kla.
Sòru pa e kolekshon di e biblioteka ta al dia[editá | editá fuente]
E bibliotekario mester ta na altura di tur bukinan, revistanan òf materialnan nobo ku a subi riba merkado. Pa keda na altura e tin ku tuma nota di anunsionan di editornan i si kier ekspandé e kolekshon lo e mester tene kuenta ku deseonan di esnan ku ta hasi uso di e biblioteka. Esaki ta nifiká ku ta e bibliotekario ta e persona indiká pa konsehá e maneho di e biblioteka kua material kumpra òf kua nò. Tambe e ta esun ku lo por disidí di kua material saka for di e kolekshon i kua nò.
Warda informashon[editá | editá fuente]
E kolekshon di un biblioteka ta wòrdu wardá a base di un sierto sistema di kodifikashon. E bibliotekario tin ku sòru pa e sistema aki keda funshonal. Di e forma aki ta mas fásil pa ora di buska un material òf pa warda esaki na e lugá korekto.
Yuda den buskamentu di informashon[editá | editá fuente]
Ounke ku un biblioteka tin un sistema di buska informashon, kaminda ku e bishitante por hasi esaki kompletamente independiente, tòg tin bia e bishitante mester di yudansa. E bibliotekario lo mester duna un man den esaki tambe; tin bia splika e persona kua término e tin ku usa pa buska òf mustr’é den kua rèki òf departamentu e mester buska.
Interkambio di informashon[editá | editá fuente]
E bibliotekario mester hasi posibel tambe interkambio di material entre su biblioteka i otro bibliotekanan. Na momentu ku bishitante mester di un material ku ta aksesibel na un otro biblioteka, e mester por yuda òf konsehá e persona.


text:
Kasi tur Kristian lo sigurá bo ku e ta un pekadó. Nan ta pretendé asta ku nan ta pekadó for di nasimentu. Ban analisá esaki un ratu. Supongamos ku un hende ta konta bo k’e tin un problema ku un hende. Riba bo pregunta kon e ta pensa di solushon’é, e ta bisa bo ku e ta buskando un ‘manera indirekto’ (den palabra kla: ‘un mentira’) pa hèndel e situashon. E ora ei bo sa ku e persona en kestion no ta sinsero. Kon bo por verwagt ku e lo trata abo honestamente mañan? E ta kapas di gaña bo tambe.
Pues ban bèk n’e pekadó awor. E mes ta bisa bo k’e ta un pekadó. Pues, kon bo por kere ku e lo keda sin peka pa ku bo persona? Al kontrario, bo por tin sigur ku e lo peka pa ku abo mes tambe. E mes a atvertí bo delantá, bisando: ‘Paga tinu, mi ta un pekadó!’ Pues bo por verwagt ku e lo gaña i hòrta bo. Asta e por hasi kos pió, pasobra bo nunka no sa kiko un pekadó lo por hasi!
Ta kla ku nos ta skirbiendo aki den un stail satíriko pa klariá un punto, esta ku hende ku ta bisa ku nan ta pekadó normalmente no ta men é. Den kurazon di nan kurazon nan kier men ku nan ta hende desente, presísamente pasobra nan ta atmití ku nan ta pekadó! Pues ora un hende ta bisa bo ku e ta un pekadó, en realidat e kier men nèt lo kontrario. Esei ta un manera basta indirekto pa bisa kos! Un tiki hipókrito, kisas?
Anto e ora ei e pekadónan ta bai mas aleu ainda. Nan lo atvertí bo kontra orguyo di esnan ku ta yama nan mes ‘bon hende’. Segun e pekadónan, hende ku ta konsiderá nan mes ‘bon hende’ ta e pekadónan di mas malu ku tin, pasobra orguyo (vanidat) ta hole stinki i ta un piká hopi serio di bèrdat. Pues hende mester yama nan mes ‘pekadó’, si nan kier ta hende bon i desente! Mundu ta straño.
Ku otro palabra, e pekadó ta un hipókrito i e ‘bon hende’ ta orguyoso (den sentido negativo). Ta parse ku nos no por gana nunka! Òf nos ta lubidá un kos? No ta asina ku Kristu a bisa: ‘No huzga, pa bo no wòrdu huzgá! (Mateo 7:1). Mayoria di nos ta kere ku esei ta nifiká ku bo no mester huzga otro hende. Pero nos aná-lisis ta mustra ku e tambe ta nifiká ku bo no mester huzga bo mes. Si bo ta konsiderá bo mes un pekadó, bo ta hipókrito. Si bo ta konsiderá bo mes un ‘bon hende’, bo ta orguyoso (‘presumido’). Úniko manera pa sali for di e kontradikshon aki ta pa sim-plemente hasi loke bo ta kere ta hustu i no wòri kiko otro hende lo pensa.
ARCO tin un reputashon pa duna mensahenan di Pasku straño. Nos ta spera ku nos no a laga nos lesadóan na kaya!
Bon Pasku tur hende!


text:
Identidat di e Kurasoleño ta algu sumamente dinámiko. E dinamismo ta saka su energia for di e hendenan di diferente nashonalidat i region di mundu ku a disidí di hasi nan bibá aki. Kòrsou ta un “showcase” di diferente “background” i eksperiensia. Tantu den polítika i den sierto gremionan ku ta bisa ku nan tin interes speshal pa kultura i e dinamismo soshal di nos komunidat, bo ta sinti tin biaha ku kultura ta un tipo di lista “graba den piedra” di kustumber, norma i balornan, ku un nobato ku bin di pafó mester kumpli kuné promé ku e por establesé su mes aki. Si e ke naturalisá e kos ta bira mas kompliká, pasobra e ta haña un pasport di Reino, nò di Kòrsou. Na kiko mester balotá e persona, e ora ei?
Ser Kurasoleño
Nos tin di puntra nos mes kiko ke men ser Kurasoleño? Ser Kurasoleño kier men ku bo mester sa historia di Kòrsou? Na Merka, den e proseso di naturalisashon, nan ta puntra bo 100 pregunta riba historia Merikano.
Òf bira (òf ser) un bon Kurasoleño ta un proseso kaminda tantu e sosiedat
komo e individuo ta hinka energia real den e proseso di adaptashon mutuo? Pa e último tuma lugá tantu e individuo komo nos sosiedat tin di krea sierto espasio. Un kos ta sigur, identidat ta algu ku ta mishi ku nos tur, tantu esnan ku su famia tin diferente generashon riba e isla kaba komo esnan ku a disidí awor di bin biba riba e isla.
Ki tipo di espasio mester tin pa esaki tuma lugá? Si nos enfoká solamente e último siglo k’a pasa, pa ta mas eksakto desde binida di Shell, nos por identifiká diferente ola bastante drástiko den nos sosiedat. Shell i tur e aktividatnan ku ta nesesario pa mantené un rafi naderia a trese diferente nashonalidat na Kòrsou na un manera masivo. E tempu ei Shell a sòru pa traha bario pa nan. Esnan mas importante tabata ta e Kolonia di Portugues, esun di Sürnamnan, i esnan di e islanan di Karibe Ingles i e Hulandesnan Europeo i Inglesnan. Despues di segunda guera mundial e sosiedat a bai den un sorto di asensor di adelanto ekonómiko konstante te ku 30 di Mei 1969. Entre 69 ku 86 nos a bin haña nos ku:
- e fenómeno di “nos mes por” (isolando nos mes) kombiná
- ku e echo ku ekonomia mundial tabata kambiando rápidamente i
- den retrospektiva bo por bisa ku Kòrsou a ser pushá pa
akontesimentunan mundial, sin ku, al momentu, e kolektividat por a saka un kuarta bentaha for di e kambionan den su region i na mundu en general, ku e resultado:
- un deterioro soshal i un ekonomia stagnante sin muchu vishon di unda nos ta bayendo. A uza pleisternan finansiero (bonos) pa tene e sosiedat kontentu a korto plaso, pero al final poniendo e sosiedat na rant di un abismo finansiero, un éksodo di yu di Kòrsou pa Hulanda i un porsentahe di hóbennan sin trabou haltisimo.
Realidat tabata ta ku mayoria di e pueblonan den paisnan den nos region
tabata deteriorá mas rápido ku nos. Esaki a atraé un influho di stranhero pa e isla ku tabata dispuesto di hasi trabou pa ménos sèn ku e Kurasoleño.
Aki mi ke ilustrá kiko mi ke men ku e espasio nesesario ku mester krea den
un sosiedat. Por ehèmpel, awendia den nos skolnan básiko tin un porsentahe hopi grandi di mucha ku e idioma ku nan ta papia na kas ta ni Papiamentu ni Hulandes. Dor ku outoridat no a aktua na ora (no a krea espasio), konsekuensia a bira ku ni Maestronan ni e kuríkulo di skol no ta ekipá pa “deal” na un manera efektivo ku e problema aki.
Kon Kòrsou a i ta bai “deal” ku e influho aki na un manera ku e sosiedat ta sinti ménos “strès” i polarisashon posibel (kon ta sòru pa e espasio nesesario)? Tin basta indikashon ku tur e kuponan di trabou ku lo bai habri, si ekonomia mundial no bai “belly up” pa motibu di e krísis finansiero
ku tin aworakí, lo no por ser yená pa Kurasoleño so.
Ta bin resultá ku e influho di hopi ekstranhero ta kai kasi pareu ku un kambio den e relashonnan den Reino Hulandes. Un relashon ku despues di 50 aña niun di e 7 partidonan envolví no ta kontentu kuné. Aserka ta bin ku e siudadanonan di e partner mas grandi den Reino (e Hulandes Europeo) ta mira ku sierto angustia kon su independensia ta ser di stòfzùig, konsekuensia di e integrashon den Union Europeo. Un otro komplikashon ta ku nos ta tur dia mas dependiente di e ‘va i ven’ di ekonomia di mundu (pa un isla chikí manera nos tin biaha e ta sosodé bastante abrupto pa no bisa violento).
Tur e kosnan aki a hinka nos den un tipo di krísis di identidat, ku sentimentunan di angustia, insiguridat i desatisfakshon. Na Hulanda nan a bin konosé e fenómeno Pim Fortuyn, pero ku aworakí ta ménos enfoká den e fenómeno Geert Wilders (pero ku ménos votadó su tras).
Den e diskushon riba integrashon di stranheronan den nos sosiedat e no ta un simpel skema di kiko sí por i kiko nò. Aki nos por papia di tenshonnan riba tereno di nashonalidat i e otro ku ta etnisidat. E último no a trese muchu strès na Kòrsou.
Un di e pilánan di demokrasia ta ken ta parti di e soberanía, pues ken ta pertenesé na nos pueblo? Un tópiko ku por bin na òrdu den un otro artíkulo.
Mi persepshon di un identidat Kurasoleño mester ta un kòktel voluntario di diferente grupo den nos sosiedat. Un porsentahe basta haltu di nos ku ta
biba aki ku pasport Hulandes tin un òf mas stranhero den nos liña direkto di desendensia. Mas generashon bo bai atras, mas grandi e porsentahe ta bira. E realidat aki só ta pone ku bo no por sera e diskushon riba identidat i loyalidat den un kurá determiná.
Te ainda tin hopi di nos ta pensa den liñanan di un tipo di segregashon. Stranheronan ku ta bin nobo na e isla pa biba tambe ta hasi esaki. Pero Kòrsou no ta un parke zoológiko kaminda tur kos ta den hòki. Ta e diversividat i don di uza e mihó di kada unu tabata semper e forsa di Kòrsou. Ekonómikamente tambe ta probá ku un organisashon ta bai mihó si e tin un variedat di hende ku ta diferenshá for di otro.
Den e diskushon riba ken ta un Kurasoleño ta bon pa tene kuenta ku hende ta un kompleksidat di dimenshon. Hende tambe ta kambia. Famianan ta kambia nan manera di hasi kos di generashon pa generashon. Abilidat di desaroyá ta hasi hende algu speshal. E diskushon ken ta un Kurasoleño no ta un diskushon riba pretu òf blanku. E no ta un diskushon riba òf esaki òf esaya. Pero un diskushon di “i” esaki “i” esaya. Si nos tur por hiba e diskushon ku esaki den mente, outomátikamente den nos sosiedat lo krea e espasio pa akomodá tur esnan, di buena fe ku meresé di ta riba e isla.


text:
Anuncio Relaciona cu Ceramento di SVb su Oficinanan
Banco di Seguro Social Aruba SVb ta anuncia cu en conexion cu actividadnan interno e siguiente oficinanan:
- Pensioenen
- Callcenter (Notificacion di AO & AG)
- Medische Administratie (Control Medico & Keuring)
ta cera riba diamars 30 di mei 2017 desde 12:00 pm
Diaranson 31 mei 2017 tur oficina di SVb ta habri na e orario regular atrobe.
E ceramento no lo afecta ningun otro departamento di SVb.
Nos ta ofrece nos disculpa pa e inconveniencia aki.


text:
Willemstad - Djamars 14 novèmber 2017, den oranan di mainta un tim multidisiplinario a hasi investigashon na dos(2) adrès den área di Rooi Santu.
E tim tabata konsistí di personal di ‘Domeinbeheer’, B.A.B., R.O.P., M.E.O., ‘Milieudienst en Inspectie Volksgezondheid i Kuerpo Polisial.
Loke e tim a konstatá riba e promé adres ta:
- Uso di tereno sin pèrmit;
- Garashi pa drecha vehíkulo;
- Benta di piesa di vehíkulo ilegal;
- Konstrukshon sin pèrmit;
- Depositá sushi ilegal;
- Usa tereno pa santana di outo.
Durante di e akshon polis a detené un trahadó ku no tabatin e dokumentunan nesesario pa por permanesé riba nos isla.
Na e di dos(2) adrès na Rooi Santu a konstatá ku tin:
- Garashi pa drecha vehíkulo;
- Garashi pa spùit vehíkulo;
- Depositá sushi ilegal;
- Usa tereno pa santana di outo;
- Konstrukshon sin pèrmit;
- Benta di piesa di outo probablemente hòrtá.
Na e sitio a detené e hòmbernan F.R.N. di 52 aña di edat, R.N. di 21 aña di edat, ámbos nasé na Kòrsou, komo sospechoso di benta di piesa di outo hòrtá. A presentá e sospechosonan dilanti un Fiskal Ouksiliar.


text:
Notisia
- 10 di mei 2017 Marnix Funderend Onderwijs (Klas 7b) e exsposishon di isla den nos bida na NAAM (copy) (copy)
- Djadumingo dia 6 di Augustus 2017 tabatin un evento di e buki SAMBUMBU di Pater Brenneker republiká na naam riba e portet bo mira kuantu hende a bin e evento
- 27 juli 2017 un grupo di mucha di fakansi plan a bin bishita e exsposishon di isla den nos bida na naam
- 27 di juli 2017 grupo victorie out reach a bin bishita e exsposishon di isla den nos bida na naam
- 7 juli 2017 trahado nan di refineria isla a bin bishita e exsposishon di isla den nos bida na naam


text:
Exprodesk ta gradici un y tur cu a duna aporte:
ORANJESTAD (AAN) – Durante e conferencia di prensa di Exprodesk, sra. Sharon Meijer a sigui splica cu e musiconan a comparti cu nan e inkietudnan cu nan tin relaciona cu nan produccion. Esaki tabata e base pa organiza e tayernan di trabao aki. E prome tayer di trabao tabata general, y den esaki nan a sinta scucha kico tabata e problema cu nos musiconan tin.
Por ehemplo, nan tabata hopi entusiasma cu exporta nan musica, pero e preguntanan cu nan tabata tin ta si nan ta exporta y distribui nan musica via CD baby con nan ta haya proteccion intelectual. Riba e tema aki a tene un tayer di trabao.
Con pa haya metodo di pago online, un tema riba cual tambe a haci tayer di trabao; con pa haya financiamento pa produci y riba esaki nan a haya un tayer tocante micro-financiamento. Y asina nan ta adapta e situacionnan cu ta bin dilanti y tene tayer di trabao riba e temanan pa e industria specifico ey.
Seguidamente sra. Zulema Dabian-Erasmus a hiba palabra. El a subraya cu mester corda cu aworaki e Departamento di Asuntonan Economico tin dos Unidad cu ta yuda e empresario, cu kier cuminza su negoshi, hopi di cerca y despues, ora cu e por para firme riba su pia. Y tambe tin e Unidad di Exprodesk cu ta yuda e empresario cu kier mira pafo di Aruba, na momento cu e kier exporta su servicio of producto.
Exprodesk a inicia na September 2017 y su prome servicio cu tabata e tayer di trabao “Industria Creativo” pa asina e artista Arubiano por exporta su creatividad.
Loke nan a haci Diahuebs ta entrega e resultado di tur loke a tuma lugar, y e cinco artistanan cu a participa ta haya nan plan di exportacion, cu tin stapnan concreto cu nan por tuma pa asina exporta nan creacion. Tambe lo ofrece e stakeholders cu sin nan cooperacion lo no tabata por a haci e trayecto aki exitoso.
Nan a wordo ofreci un “Aruba Music Industry Profile” den cual ta analiza con e industria creativo ta actualmente na Aruba, y a tuma como ehemplo un pais exitoso cu ta exporta su creacion musical pa asina compara y duna recomendacionnan con na Aruba nos por sigui promove e industria creativo pa asina nan por sigui exporte.
E dama a subraya tambe cu Exprodesk no ta traha su so, pero hunto cu otro instancianan gubernamental y priva y esey ta e intencion pa 2018 tambe.


text:
All Law & Papiamentu Articles
- ÒNDERSTANT PA PERSONANAN DESABILITÁ FO’I CHIKÍ
- CHEKEO MARGINAL DOR DI KORTE
- E GÒLPI DI ESTADO SEKRETO INFILTRANDO MUNDU OKSIDENTAL
- KI DIA UN HUES TA INFORMÁ WIKILEAKS?
- KORTE SUPREMO (HOGE RAAD) NO TIN KONFIANSA DEN SU MES
- KRÍSIS EKONÓMIKO, TERSER GUERA MUNDIAL ÒF KAMBIO
- Medida kontra korupshon den Wolbes
- METANAN PRINSIPAL, UN PALU GRANDI Y FCB
- PODER HUDISIAL (E ‘TERSER PODER’) PA E TERSER KAMINDA
- SI NO TA DIOS TA TRAHA E KAS, E TRAHADÓNAN TA MULA ENBANO
- SIGURIDAT KOMO MEDIO PA SKONDE INFILTRASHON
- SOSTEN DI DIPUTADO NINA DEN HEYER PA PENSHONADONAN


text:
Un linea cu personalidad Arubano y estilo Caribe Chic
ORANJESTAD (AAN): Recientemente Ronchi De Cuba a lanza su “retail collection” yama
SOLOBYRONCHI. Un coleccion cu sigur ta representa e caracteristicanan di bida ariba un isla. Ciolor, corte y estilo sigur ta factornan primordial di e coleccion aki. Mester remarca cu e unico caminda na mundo cu por encontra e piezanan aki ta na TRASH Store.
Telanan liviano cu estampadonan atractivo pa e ser femenino di tur size ta algun di e aspectonan mas atractivo di e marca nobo aki. E ideologia tras di un “brand” cu ta netamente moda di Aruba y ta representa bida alegra ariba un isla, especialmente Aruba, ta uno cu Ronchi kier a mantene firme den e “branding” di SOLOBYRONCHI.
“Mi a diseña SOLO pa e hende muher audaz cu ta gusta experimenta cu color y estampado. Un estetica femenino sigur ta un must pa cualquier coleccion of brand cu mi realisa. SOLO sigur tin e caribbean charm” ta locual diseñador Ronchi De Cuba a duna di conoce. E linea nobo aki ta uno exclusivo pa TRASH Store. Esaki ta significa cu por cumpra SOLO solamente na TRASH. Un concepto cu ta distingui mas ainda e boutique for di otronan y tambe ta duna un “edge” mirando cu e brand aki bo no por encontra niun otro caminda na mundo.
“Nos ta realisa 4 di cada diseño. Esaki ta significa cu di cada design. den un estampado of color particular, tin solamente 4 na mundo” Ronchi ta informa. “Esaki no ta hasi ningun diferencia si ariba e prijs di e coleccion mirando cu e ta un retail brand y mester ta na alcance di un y tur” ta locual Ronchi a informa.


text:
Download My Digicel App; e ta bal sèn! Digicel ta invitá klientenan pa un paseo di kompra na Sambil
WILLEMSTAD: E fin di aña aki klientenan di Digicel por spera hopi promoshon interesante. Konsentrando riba entretenimentu pa henter famia Digicel su kampaña di fin di aña ta regalando su klientenan tur siman diferente premio. Un momentu ku sigur henter famia ta disfrutá, ta e paseo di kompra. Djadumingu awor Digicel i Sambil ta invitá henter famia pa drenta den ambiente di Pasku ku ambiente di aguinaldo di Los Paranderos.
Disfrutá ku henter famia!
Digicel lo ofresé kupòn (voucher) di 5 florin di deskuento na tur su klientenan, e por wòrdu usá na diferente establesementu den Sambil. E dia di ‘Digicel Sambil Discount’ lo ofresé klientenan durante henter dia deskuento na diferente establesimentu. Por usa e voucher na Kidi’s Park, Strike-Zone, Zero Gravity, Click-Zone, Oxygen, Lekker-Friet, La Espiga, Cinemark, La Dulceria, Imaxx, Candy Crush, Churro Mania, Yogen Früz, Broaster, Pizza Mia i diferente otro mas. Klientenan ku a download My Digicel App por tuma e voucher di 5 florin únikamente djadumingu awó, pero por usa esaki te ku djadumingu dia 17 di desèmber próksimo. *Tene kuenta ku no por us’é den kombinashon ku mas voucher.
Tur kliente ku a download My Digicel App riba su telefon ta risibí 1 voucher di 5 florin. E paseo di kompra di Digicel na Sambil lo konta ku diferente otro atrakshon mas. Asina por menshoná ku Digicel a pèrkurá pa muchanan por pinta kara, wòrdu entrené dor di payaso i pa e mayornan tin un seshon di 5 minüt, na unda ku nan por wòrdu pintá den forma di karikatura. Los Paranderos lo presentá nan ambiente di aguinaldo entre 5’or i 7’or di anochi riba podio na Sambil.
Kampaña d i fin di aña:
Rekargá bo telefon ku 10 florin òf mas, kumpra un Quick Pick Bundle via di My Digicel App òf probechá di e tremendo ofertanan ku Digicel tin riba smartphone den luna di desèmber i bo tambe tin chèns di gana premio tur siman. E ganadornan di siman lo keda anunsiá tur djaweps riba e página di Facebook di Digicel. Na fin di desèmber lo saka e premio di 3,000 florin kèsh, un Samsung Smart TV 55”, un JBL Home Theater System i un Play Station 4. Lo anunsiá ganador di e premionan di fin di aña, riba djabièrnè dia 5 di yanüari, 2018. Pa mas informashon por bishitá e página di Facebook di Digicel www.facebook.com/DigicelCuracao Si bo a kombiná data i yamada uso di Facebook ta grátis; chèk bo My Digicel App!


text:
Verkoud ta un infeccion causa pa un virus. E ta cuminsa cu sinti malo, sacamento di catara, coremento di nanishi y/of nanishi cera.
Despues di 1 pa 2 dia e nanishi ta cuminsa core un likido awa y cristalino. Despues e catara di nanishi ta bira diki y berde. Den caso di un verkoud comun y coriente keintura no ta aparece, pero cerca mucha chikito si. Como cu e nanishi ta den contacto cu e horeanan, e sinus y e garganta, por presenta complicacion eynan.
Esaki por ta causa di infeccion di e horea meymey y sinusitis. E ora ey si hopi biaha por trata di keintura. Banda di esey por surgi un tosamento pisa, pasobra e slijm ta pasa pa e cavidad di garganta y ta kishiki e canal respiratorio. Otro sintoma cu ta compaña verkoud por ta: nistermento, biramento hers, dolor di garganta y un keintura leve.
Tin mas di 100 sorto di virus di verkoud. Pesey hende no por crea resistencia p'e. Contra virus no ta existi remedi, kier men cu antibiotico tampoco no ta yuda. Solamente bo por haci algo contra e sintomanan, manera habri e nanishi.
Verkoud ta disparce mayoria di biaha despues di 5 te 10 dia. Un hende cu tin verkoud por sali gewoon pafo, sigur si e no tin keintura. Bo no mester tin miedo cu bo ta coi friu riba dje of cu e ta bira pio.
CERCA MUCHA
Verkoud ta parti di mucha su bida. Particularmente si e mucha ta bay luga caminda hopi otro mucha tambe ta bay, manera speelschool of crèche.
CUIDO PROPIO:
LOKE BO MES POR HACI
Busca bon ventilacion. Drumi cu bentana habri (si ta posibel). Drumi cu bo cabes un tiki mas na halto. No huma. Si bo tin hopi molester di nanishi cera of di presion riba bo cachete of bo horea, bo por spula bo nanishi cu awa salo of bo por uza gota pa nanishi (mira e capitulo "Remedi"). No haci esaki pa mas cu un siman sigui.
Purba evita contagio di otro persona. Tapa bo boca y bo nanishi, ora bo nister. No duna man y laba bo man regularmente.
CERCA MUCHA DI MAS DI 1 ANA
Dun'e hopi likido pa bebe, likido cayente por tin un efecto di alivio. E mucha por sali pafo.
CERCA BABY
Un baby cu un nanishi cera cu mester bebe for di pecho di e mama of for di boter tin e opcion entre no bebe of stik. Automaticamente e baby lo no bebe. Door di esey e baby ta haya hamber y e lo cuminsa yora mas. E mucha por bebe ora e nanishi ta habri. Bo por promove esey door di dun'e gota pa nanishi (den un pipet) cu un solucion di awa salo. Djey bo ta limpia e nanishi cu un palito di catuna (eartip) muha (bo mes ta drey e y bay cu e punta te patras, no ariba!). Si ta necesario, bo por dun'e tambe gota pa nanishi special pa mucha den tur dos buraco di nanishi prome cu cada cuminda.
TUMA CONTACTO CU BO DOKTER DI CAS
- Si bo tin dolor (fuerte) na bo horea of sinus. Dolor na e sinus bo ta sintie banda di bo nanishi, den bo cachete di ariba of ariba di of patras di bo wowonan.
CERCA MUCHA
- Si, banda di e sintomanan di verkoud, e tin keintura pa mas di 3 dia.
- Si bo ta kere cu e mucha tin dolor.
- Si pa mas di 1 te 2 siman ta sali catara berde of geel for di su nanishi.
- Si e baby sigui yora.
TUMA CONTACTO CU BO DOKTER DI CAS INMEDIATAMENTE
CERCA MUCHA
- Si e baby, a pesar di e tratamento menciona ariba, durante dos cuminda (sigui) no por of no kier bebe.


text:
AMSTERDAM/ORANJESTAD – Un total di 21 radio emisora di Aruba (tur) a firma un rato pasa cu BUMA/STEMRA na Hulanda pa asina paga tur autor di musica nan derecho. E contract a wordo firma pa Aldrich Croes di Aruba Broadcasting Association cu Casper Keller di Buma/Stemra, den representacion di tur e radionan na Aruba. NoticiaCla a confirma cu Aldrich Croes for di Hulanda. Segun Buma/Stemra, ta contento cu e firmamento y ta spera cu e lista lo crece.
WASHINGTON (Reuters) – Presidente Mericano Donald Trump diahuebs a cancela e cumbre historico cu lider di Noord Korea Kim Jong Un, te hasta ora cu Noord Korea a rementa e tunel nan na su sitio pa test bom nuclear. Trump a referi na e reunion cu tabata planea pa dia 12 di juni proximo, Trump a bisa den un carta “ Lamentablemente basa riba e rabia inmenso y e hostilidad publico demostra den bo ultimo declaracion, mi ta sinti cu ta inapropia pa aworaki, pa tene e reunion tan anticipa”. E la yame un oportunidad perdi y ta spera si di topa Kim un dia. Fuente y foto ta di Reuters.
CARACAS – Despues cu Instituto Nacional de Aeronáutica Civil (INAC) a suspende e operacion di e aerolinea Venezolano Aserca Airlines na februari ultimo pa falta di seguro pa su flota, e aerolinea a para su operacion definitivo awe. E informacion ta cu despues di 25 aña di operacion, el a entrega su certificaco di explotador di Servicio Publico di Transporte Aereo na INAC.
DEN HAAG – Hulanda no a ta considera e ultimo eleccion presidencial di Venezuela, como liber y independiente. Esey ta nifica cu de hecho Hulanda no ta reconoce e eleccion di Hulanda. Minister Hulandes di relacion exterior Stef Blok a duna su comentario den Tweede Kamer diamars. Mes momento Union Europeo ta mustra cu e eleccion no a bay segun standard internacional. “E eleccion debi na su cantidad abou di votadornan, no ta credible”, Frederica Mogherini a declara.
WASHINGTON – Manera anticipa, presidente Mericano a impone mas sancion contra Venezuela, y a haci esaki un dia despues di e eleccion presidencial Venezolano. E medida impone ta inclui entre otro cu Merca a prohibi Venezuela pa bende su debenan cu Mericanonan pa asina haya poco placa. Esaki ta encera debenan di PDVSA. E ta inclui cualkier transaccion riba cualkier debe na e gobierno Venezolano, of cualkier transferencia di propiedad den cual Venezuela tin 50% of mas di accion aden. E ta bay asina leu cu ta stroba Venezuela di financia su mes usando hasta e subsidiario principal Mericano, Citgo Petroleum Corporation.Pues CITGO p.e. no por bende bonds den mercado, y PDFVSA no por haya ningun prestamo na ningun banco occidental. E medida tabata pa choca e fondonan cu e regimen di Maduro a purba genera door di bende debe cu e gobierno tin, pa por haya placa cash.
CARACAS – Nicolas Maduro a keda re-eligi como presidente di Venezuela diadomingo anochi. Tibisay Lucena, presidente di Conseho Nacional Electoral (CNE) a duna e resultado pa 10:20pm. Segun Lucena, no tabatin incidente pa raporta. “Nos ta pidi pa respeta e resultado electoral” Lucena a cuminsa na bisa cu 92.6% di e votonan conta. Tabatin 20 miyones di votadornan registra di cual Maduro a logra 5.8 miyon. Total di 8.6 miyones di Venezolano a vota di un forma valido cu ta apenas 46% di e total cu a vota. Maduro su contrincante mas cerca tabata Henry Falcon cu a haya 1.8 miyon voto.


text:
Esaki kiermen cu e ‘title’ di e producto ta wordo cambia na e pier di Venezuela y asina e producto den e tankero ta bira di Citgo. No pasobra cu e crudo ta rafina di Venezuela, esey kiermen cu necesariamente di PDVSA, pa cual Sr. Koolman a bay defende den Corte cu esaki.
Aunke e producto ta originario di PDVSA, e ta di Citgo, ya cu CItgo a paga pe. Dos siman pasa e mesun cos a sosode, ora cu a trece productonan limpi, cual ta gasoline, diesel y jetfuel. Tambe na a pone un embargo riba dje ora cu e tabata cla pa descarga pa FMSA. Pero ora cu a mustranan cu e producto ta di origen di CITGO Petroleum y FMSA ta e doño di e producto ora cu e pasa den e tankinan di CITGO, esey no tin nada di haber cu PDVSA, pa cual nan por a descarga.
CONSECUENCIA
Si e producto ta di PDVSA, esey kiermen cu e crudo lo wordo tuma den beslag. Si e title ta di PDVSA, e ta asina cu e posibilidad di beslag te ora cu nan lanta e beslag. E crudo tin un balor di mas o menos, mirando cu e prijs ta na 71 dollar pa crudo di brand, kitando 10 dollar, e crudo Venezolano tin un balor di 60 dollar pa bari y aki ta papia di mas o menos 500 mil pa un miyon bari. E doño di e material no ta di PDVSA y si proba esaki, mesora nan lo lanta e beslag.
Sr. Koolman a sigui bisa cu ConocoPhilips no respeta e cargamento Free On Board (FOB), e lo tin consecuencia pa e operaicon ya cu e ora e crudo semper ta di origen Venezolano. Den casonan normal, ora cu ordo un tankero di crudo, si e ta bin di Iran of di US Golf Coast, e ta bira di bo ora cu e drenta den bo tanki. Pero tanten cu e ta den e barco, e ta di e pais. Ta p’esey a scoge pa e FOB, cual ta ora cu cumpra e producto ora cu e drenta den e barco na e pais di origen. E ora ta evita tur esakinan. Esey a yega di pasa na añanan 1990, tabata cumpra crudo FOB, y si cumpra di paisnan cu no tin problema, ta cumpr’e CIF.Esey ta e diferencia. E ley ta bastante cla cu si berdaderamente por mustra cu e producto ta di bo, y no di PDVSA, nan no por haci nada cun’e. Sr. Koolman ta haya masha straño cu e por tin un consecuencia diferente. Pero si berdaderamente nan no respeta esey, e lo afecta e operacion di e refineria den futuro.
BESLAG RIBA PDVSA
Mas aleu, Sr. Koolman a sigui bisa, cu tur producto na Aruba ta wordo importa, y den e caso aki e productonan aki no ta di origen PDVSA y esey a zorg pe. CITGO Petroleum, hopi ta instancianan cu durante e ultimo 10 añanan a purba di pone beslag ariba e productonan di CITGO, sin cu nan a logra. Historia a mustra cu a pesar cu PDVSA no a cumpli, nan no pro a bay tras di CITGO. Pregunta e pakico ConocoPhilips no a bay tras di CITGO, y EXXON tambe, nunca nan a logra, Corte Mericano a dicta cu CITGO su maneho ta full apart di PDVSA. Un contract cu PDVSA/pais Venezuela, no por bay tras di CITGO. Loke nan ta argumenta ta un maneho general cu ta handle tur tres compania, pa cual nan ta bisa cu CITGO ta di Venezuela. Pero den Corte di Merca, nunca nan por a prueba esey. Tambe tin un caso di un compania di oro Canades, ya cu Venezuela a nacionalisa nan minanan den añanan anterior y nan kier bay tras di CITGO. Esey tambe ta andando. Pero Sr. Koolman a tene un reunion cu e ehecutivonan di CITGO, unda cu e nan a sigura cu ni CITGO Petroleum Company, ni CITGO Holding ni CITGO Aruba Refinery cu nan ta yama peliger door di e problemanan di ConocoPhilips y PDVSA.
Mirando cu PDVSA no ta produci e cantidad di bari di petroleo mas manera antes, ya cu nan ta operando bou di e capacidad cu nan lo mester opera, caminda cu probablemente PDVSA lo por bati bancarota dento di poco, y ta depende di e producto di PDVSA, Sr. Koolman a splica ariba e consecuencia pa Aruba, mirando e debacle tumando luga. Produccion di PDVSA a cay di 3 miyon bari pa dia, na comienso di 1990 pa comienso di e decada di 2 mil. Y ultimo e tabata na 1.6 miyon. Argumentonan ta duna cu e ta baha 20 pa 50 mil bari pa dia/pa luna. Ta pronostica cu pa fin di 2018, e produccion lo yega 1.1 pa 1.2 miyon bari. Venezuela a fia placa for di Rusia y China, e mita di e produccion mester bay pa suministra na e paisnan aki como pago di e cen fia na Venezuela. Ta resta solamente 600 pa 700 mil bari cu a resta, nan entrada ariba divisa ta tuma luga. E ta haci e situacion bastante dificil. A lo largo cu tur e sancionnan, y loke ta pasando cu ConocoPhilips, si Venezuela no por produci e crudo, e ta cay bou di un situacion masha serio mes. E situacion cu ConocoPhilips ta mas serio cu e sancionnan mes. Si sigui asina, cu e produccionnan keda cay, cu no haya placa pa mantencion y drecha e produccion di crudo, esaki lo sigui cay. E produccion di crudo cu nan tin, ta bay mayoria productonan pa refina na Merca, manera CITGO, Valero y esakinan tambe ta lobby fuertemente pa no implementa e sancionnan cu ta papia di dje ariba e producto petrolero. Hopi ta e unidadnan di conversion refinerianan cu a shutdown pasobra cu mayoria di e unidadnan di conversion tabata opera y si ta uza refineria pa solamente destila productonan pa productonan limpi, ta perdiendo placa operando e refineria. Pa tal, ta prefera di cera esaki y bende e crudo, enbes di bende e crudo ineficiente. Refineria Amuey ta produciendo solamente 40% di su capacidad. Esey ta haci e situacion mas dificil ainda, ya cu e ora productonan cu nan mes mester, ta wordo importa.
E ora proyecto di Aruba ta pa produci crudo y no procesa esaki. Un biaha mas, segun Sr. Koolman, den demanda unda cu e produccion di Venezuela ta cayendo, e proyecto di Aruba ta bira mas importante. Pero, tur esaki ta mara na tur e situacion actual, geopolitico, pero tambe sancionnan. Tur esey ta haci cu vigila e situacion mas di cerca pa wak con e lo por afecta nos den futuro.
Por ultimo, Sr. Koolman a bisa cu pa haya productonan na prijs atractivo, lo mester bay den contractnan di 18 pa 24 luna. Esey ta haci cu por haya un miho deal di prijs pa productonan manera gasolin y diesel, pero tambe pa fuel oil pa WEB. Si acaso, manera den caso specifico aki, e mas principal ta CITGO Petroleum, si esey cay cu e no por duna Aruba, e ora ta cumpra spot y esey ta bira mas caro. Pero pa loke ta fuel oil, a zorg pa e no bin for di Venezuela. Pero segun Sr. Koolman, nan ta sinti cu CITGO ta full exclui di henter e situacion aki. Prijs di gasolin ta subiendo door di e prijs di crudo na nivel mundial. Ta premira cu prijs di gasolin lo subi na luna di juni, cual nan lo sigui masha di cerca.


text:
Ta manera algo cu ta sumamente na moda, a tuma luga un biaha mas kibramento di bentana di auto.
Hendenan den vecindario ta sumamente fada cu cada biaha na e mesun sitionan y riba e mesun strip ladronnan ta haya ta bon pa distrui propiedad di hende y bay cu nan pertenencianan.
E biaha aki un biaha mas ta na Sultan, caminda un dama a bay un comemento, lagando su tas den auto y na momento cu el a sali for di e luga, el a bin haya e sorpresa cu antisocialnan a kibra drenta den su auto y bay cu su tas cu 5 mil florin den dje. Claramente esaki ta algo cu mester sigui pone atencion riba dje, pasobra ya ta varios dia, pa nos bisa siman tras di otro, cu antisocialnan ta kibra bentana di auto y ta horta cos di hende.